Zaldibarko zabortegiko luizia: Verter Recyclingen aurkako auzi judiziala, abian\nLuizia otsailaren 6an gertatu zen. Urtebete geroago, Joaquin Beltranen gorpua bilatzeko lanetan ari dira oraindik. Alberto Sololuzerena joan den abuztuan topatu zuten.\nZaldibarko zabortegia desagertu egin zen mendi-magala erori ostean. Argazkia: EFE\nDurangoko Epaitegiak abian jarri du Verter Recyclingen eta enpresa horretako hiru arduradunen aurkako prozesu judiziala, Zaldibarreko zabortegian izandako luiziaren auzian. Ingurumenaren aurkako delituak leporatzen dizkiete.\nEbazpenaren arabera, Jose Ignacio Barinaga Egia, Maria Arrate Bilbao Barinaga eta Juan Elosegui Etxebarria arduradunak eta konpainia bera ikerketapean mantentzea berretsi du epaitegiak.\nProzesu judizial honetan hainbat akusazio partikular aurkeztu dira: Ekologistak Martxan taldea eta beste bi elkarte ekologista; Zaldibar, Elgeta, Eibar eta Ermuko udalak; Interbiak erakundea; eta Alberto Sololuze eta Joaquin Beltran langileen familiak.\nZURE INTERESEKOA IZAN DAITEKE: Zaldibarko zabortegian izandako luiziaren kronologia\nEkologistak Martxan taldeak ohar batean azpimarratu du auto honen bidez Zaldibarreko zabortegian gertatutakoa argitzeko ikerketa judiziala hasi da. Gertakari "oso larriak" izan zirela erantsi du, "hondamendi ekologikoaz gain, bi langile hil zirelako".\nHorrez gain, zabortegian izandako ezbeharrak eragindako "ingurumen krisiaren aurka" larunbat honetarako antolatu diren mobilizazioetan parte hartzeko deia egin dute. Datorren otsailaren 6an urtebete beteko da lurjausia izan zenetik eta egun horretan ere hainbat ekimen izango dira.\nUrtebete geroago, erreskate taldeek Joaquin Beltranen gorpua bilatzeko lanetan ari dira oraindik. Alberto Sololuzeren gorpuzkiak joan den abuztuan topatu zituzten.


Elurraren poetika dantzatzea — dantzan.eus\nHemen zaude: Hasiera › Hemeroteka › Elurraren poetika dantzatzea\nPaisaia elurtu bat, gizon bat maleta batekin, behi bat, hitzik ez. Nola dantzatu hori? «Hori zen galdera premiazkoa», dio Mizel Theret koreografo eta dantzariak. «Nola pasatu film bateko irudiak dantzako jestuetara? Nola lautada zabaletatik antzoki bateko espazio itxira? Nola irudietako gorputz batetik eszena gaineko gorputz batera?». Bi diziplinen arteko elkarrizketan sartu, eta poetikotasunean, sentiberatasunean, aurkitu uste du bidea. Abiaduratik, mugimendu handietatik, askotariko distrakzioetatik urrun. Horri segika idatzi du Hotza, Oskar Alegriaren izen bereko film laburra ardatz duen pieza, eta gaur estreinatuko du, Bilboko Fundicion aretoan, Bertha Bermudezekin batera. «Filma oinarria da», argitu du, ordea. Ez baitute izan helburu hura dantzara itzultze hutsa, ezpada haren mundu iradokitzailea hartu eta hor sakontzeko bideak ugaritzea.\nHamabi minutu irauten du Alegriaren zuri-beltzeko filmak, eta, ezer baino lehen, hura proiektatuko dute Hotza dantza emanaldian ere. Etenik gabe helduko dira gero Theretek idatzitako bi soloak; Bermudezedek dantzatuko du lehena, eta Theretek bigarrena. Alegriaren lanetik gertuago ariko da Bermudez —«filmeko keinuak eta erreferentziak ikusiko dira»—, eta hura urrutiratzen saiatuko da gero Theret: «Filmean bada pertsonaia bat makila batekin, eta nik garatzen dut soloa makila horrekin, baina beste bide batera joz: ez naiz bakarrik oinez ibiltzen, hura bezala; lerroak eta elementu abstraktu gehiago izango dira». Idazkera gisa, abstrakzioa zentrala duela azpimarratu du, hain justu. «Inportantea da, filmaren atmosfera hor egon arren, oihartzuna urrunago eramatea, bideak irekitzea».\nCOVID-19a heldu aurretik ikusi zuen Alegriaren filma Theretek, baina gogora heldu zitzaion gero itxialdi sasoian. Momentuaren iluna ahaztu gabe, alde «biziki onuragarriak» sumatu zituen; isiltasuna, batik bat. «Ez zen nehor karriketan eta isiltasunak bazuen bere pisua. Nahi nuen zerbait egin isiltasun haren kalitatea eta soiltasuna aurkitzeko». Alegriaren Hotza-k horretarako ate bat irekitzen ziolakoan hasi zen harekin lanean, ohartuta bi diziplinen artean bazela hurbiltasun bat. «Dantzan soiltasuna bilatzen dut, ahal bezainbat mundu poetikoa garatzea, eta hori dena atzematen nuen filmean».\nAgertoki zuria ahal bezain hutsik egongo da, hala. Bere printzipioetako bat dela dio Theretek: «Ahal bezainbat espazio huts, garrantzi guztia emateko gorputzari eta keinuari; dantzari, bere biluzian». Beste printzipio bat ere aipatu du: «Behin sartzen garelarik eszenatokian, ez gara ateratzen». Eta beste bat ere bai: «Idazkerak beti behar du oso minimalista, keinu gutxikoa».\nPublikoa hiru aldetan eserita egongo da, hurbil, U bat osatuz, eta haien artean jarrita egongo dira bi dantzariak filma ikusi artean. Bermudez altxatzen denean, isiltasunean egingo du bere soloa, eta garrantzia eman dio koreografoak: «Isiltasunean dantzak badu beste pisu bat, eta musikaren parte bat da enetako; ez da haustura bat, haren parte bat da». Raul Garciak landu du emanaldiaren soinu paisaia; filmean oinarrituta hau ere, baina bere konposizioak eginez, naturako soinuak baliatuta. Thereten soloaren aurretik, Bermudezek eta biek «unisono labur bat» egingo dute elkarrekin, hori ere isiltasunean. «Ene soloa hasten delarik, berriz sartuko da musika».\n2011n sortu zuten Traversee konpainia Theretek eta Johanna Etxeberrik, eta haien lanaren erdigunean kokatu izan dute oroimenaren gaia, kolektiboa zein indibiduala. Pieza berrian ere, hala ikusten du koreografoak: «Zuri-beltzeko film bat izateak ere bagaramatza horra. Baina gehiago da ni dantzari gisa, taularen gainera igotzen naizelarik, ene oroimenarekin dantzatzen dudala. Ene gorputzean aztarna asko baditut dantzatu ditudan pieza guztietakoak, eta oroimen horrekin guztiarekin naiz. Ez naiz inoiz gorputz berri bat».\nKonpainia ezaugarritzen du, halaber, estilo minimalistaren aldeko apustuak. «Lekua ematen diogu kontenplazioari, eta hori ez da batere komertziala. Gure Euskal Herri honetan, horrelako piezendako lekurik baden, hori da ene galdera». Gaurko estreinaldiaren ondotik, badute asmoa pieza beste leku batzuetan ere aurkezteko, baina lotzeko dituzte data zehatzak; tartean, Miarritzeko (Lapurdi) Le Temps d'Aimer jaialdian izango dira, irailean. «Ikuslearen irudimena deitua da, eta ez da pasioa igo ahal. Uste dut ikusleak ere onartu behar dituela kontenplaziorako esperientziak, eta guk ere onartu beharko dugula publikoa ez dela beti arreta berarekin egongo. Ez haiek ez guk, nehork ez du gakorik; partekatze bat da».


Bihartik aurrera garagardoa ere bai eguenetako 'pintxo-poteoan' - Arrasate - Goiena.eus\nBihartik aurrera garagardoa ere bai eguenetako 'pintxo-poteoan'\nArritxu Barruso 2010-04-07 17:31\nDagoeneko urtebete baino gehiago darama martxan eguenetako 'pintxo-poteoak'; herriko hainbat tabernatan ardo ondua eta pintxoa euro baten truke ematen dute eguen iluntzetan. Bada, bihartik aurrera ardo onduaz gain garagardoa ere eskainiko dute Arrasateko tabernariek; Amstel botila, hain justu ere.\nEgun guztian zehar euro baten truke emango dute garagardoa eta pintxo-poteoaren orduan, pintxoa gehituko diote garagardoari. Bihartik aurrera, beraz, Monte, Hilarion, Lorategi, Dublin, Zuk nahi eta Hotel Mondragonen euro baten truke ohiko pintxoarekin batera garagardoa ere edan ahalko da.\nHorrez gain, tabernariek azaldu dute maiatzean, ekainean eta irailean cava ere emango dutela pintxoarekin batera; hilabete horietako azken eguenetan emango dute cava. Urrian, Maritxu Kajoi egunaren ostean, cava eman zuten pintxo-poteoan eta eskaintzak izandako arrakasta ikusta hilean behien cava ematea erabaki dute.\nHori baina, maiatzetik aurrera izango da. Oraingoz, eta bihar hasita, garagardoaren eskaintzarekin hasiko dira. Ea ardo onduak bezainbesteko arrakasta duen.


Xabi Solanoren trikiti-disko autobiografikoa . diariovasco.com\nXabi Solanoren trikiti-disko autobiografikoa\nXabi Solano Maiza, atzo Donostian. / MICHELENA\nHainbat urtez izan da irakasle, eta orain ere, diskoaz gain, partitura-liburua atera du\n28 noviembre 201618:20\nXabi Solano Maizak (Hernani, 1978) modu bikoitzean plazaratu emaitza berria. Batetik, 'Ereñotzu' oso disko autobiografikoa, 14 doinu eta abesti berriz osatua; bestetik, pieza horien denen partiturak –solfeoz nahiz zenbakiz– dakartzan liburua. Bigarren aldia da halako liburu didaktikoa ateratzen duena. «Aurrekoa atera nuenean, esan nuen hiru aterako nituela, eta bat berezia izango zela. Hau da berezi hori», adierazi du. Aurreko emaitza 5Gora etxeak atera zuen.\nOraingoan etxe hori Elkar-ekin batera jardun da. «Nire sorlekuaren gorazarrea da 'Ereñotzu'», dio Solanok diskoan bertan datorren aurkezpen-testuan. Batik bat, Esne Beltza taldeko sortzaile, musikari eta abeslari moduan ba ezaguna Solano, baina trikiti-ibilbide luzea du baita ere. Etxean arreba Kristinak eta biok ikasi zuten trikitixa jotzen gaztetxotan. «Kristinak akordeoia jotzen zuen, baina ni trikitixarekin ikustean, bera ere honetan hasi zen». Diskoan bada haren omenezko abesti bat, instrumentala, non Kristinaren jarduna ere entzun daitekeen.\nAutobiografietan ohitura den bezala, hemen ere atzera begiratze bat dago. 'Bidasoaz harago' kantuan, adibidez, azaltzen du nola hamasei urte zituela Urruñara joan zen bizi izatera. Hurrengo kantua, 'Etxe Alai' gurasoei omenaldia da, izen hori baitzeukan Xabiren jaiotetxeak.\nLetra gehienak Jon Garmendia 'Txuria'-k idatziak dira, Solanok gaia eta argibideak emanda. Bada kantu bat, hala ere, Solanorena berarena: 'Nere mundu polit txiki hontan'.\nAtentzioa ematen zu zenbat lagunen kolaborazioak izan diren abestiotan. Adibidez, David Solerrek pedal-steel delakoa jo du lehenengo piezan, Aitor Zabaletak baxua, Arkaitz Minerrek gitarra akustikoa, Joxan Goikoetxeak akordeoia, Keu Agirretxeak gitarra akustikoa eta Kepa Junkerak perkusioa eta trikitixa.\n«Partiturak ateratze hori aspaldiko kontua da –gaineratu du–. Etzakit-en garaian ere egin nuen. 1990ean hasi nintzen ni ikasten, Martin Aginalderekin eta zenbakien sistema erabilita. Solfeoa gero ikasi nuen, Hernaniko Kamiorekin».


Magistratuak kritikatu duenez, Osasun Sailak ez dio pandemiaren bilakaera udalerrietan alderatzeko joan den asteko daturik eman, eta konfinamendua gogortzea “Espainiako Gobernuaren eskumena” dela argudiatu du.\nLleidako goardia epaileak Segria eskualdeko zortzi udalerriren konfinamendua bertan behera utzi du, Eldiario.es egunkariaren arabera. Fiskaltzak esandakoaren ildotik, epaileak argudiatu du konfinamendua gogortzeko eskumena “Espainiako Gobernuari” dagokiola, eta ez Generalitateari. Horrela, Kataluniako Gobernuaren asmoen aurka, astelehen honetan ez dute Segriako zortzi udalerritako konfinamendua gogortuko, eta eskualdetik ateratzeko edo sartzeko debekuak bakarrik jarraituko du indarrean, uztailaren 4an beste epaile batek babestu baitzuen neurria.\nEpaileak gogorki kritikatu du Kataluniako Gobernua, osasun datu nahikorik eman ez diolako: "Txostenek gehitzen dute orain transmisioa posible dela, badagoela eta garrantzitsua izan daitekeela, baina ez digute esaten zergatik den garrantzitsua, garrantzia muturrekoa edo larria den, edo erkidegoko transmisio arriskutsu horren existentzia datuetan oinarrituta zehaztu daitekeen; azken batean, ez dago baieztapen hori ezartzeko motibaziorik datuetan eta oinarrietan", adierazi dio magistratuak Osasun Sailari. Epaileak azaldu duenez, Generalitatearen txostenen arabera, birusaren intzidentzia-tasa aste batean 100.000 biztanleko 149,1 kasutik 187,8ra pasa da.\nEgun, Generalitateak konfinatu nahi zituen zortzi udalerrietan tasa 216,3 kasukoa da 100.000 biztanleko. Hala ere, epailearen arabera, Generalitateak ez du aditzera eman joan den astean zortzi udalerri horietan izandako intzidentzia-tasa, eta beraz, ezin omen du kontrastatu konfinamendua gogortu ala ez erabakitzeko.\nEpailearen esanetan, Generalitateak hainbat agerraldi kontrolatu ditu baratzezaintza eta frutagintza enpresetan. Hala ere, horietako bi Kataluniako Gobernuak konfinatu nahi ez zituen beste udalerri batzuetan daude. Generalitateak alegatzen dituen gainerako agerraldietatik, epaileak kritikatu duenez, “ez da zehazten zein udalerritan dauden”. "Aipatzen den gauza bakarra existitzen direla da", gaineratu du epaileak agerraldiei buruz.\nAlarma egoera partziala ezartzea eta biztanleen mugimendu askatasunak galaraztea Madrili dagokiola gogorarazi dio epaileak, eta ez autonomiei. Epailearen ustez, eskualdean jada indarrean zegoena bezalako "osasun-kordoia" osasun-legeriak babesten du, baina Kataluniako Gobernuak proposatutako konfinamendu berriak "mugimendu muga soil bat gainditzen du eta Konstituzioak aitortutako eskubideetan eragin larria du"; beraz, alarma-egoeraren bidez baino ezingo litzateke bideratu.\nLleidako Probintziako Fiskaltza ez zegoen ados Generalitateak hartutako erabakia berrestearekin; izan ere, Segrià eskualdean (Lleida) koronabirusaren berragertzearekin batera, astelehen honetako 0:00etatik aurrera debekatu egin zen Lleida hirira, Alcarràs, Aitona, Seròs, Soses, La Granja d 'Escarp, Massalcoreig eta Torres de Segregrera irtetea eta sartzea.\nGeneralitateak onartutako beste neurri batzuen artean, debekatuta zeuden hamar pertsona baino gehiagoko bilerak, ezkontza eta zeremonia erlijiosoak, antzoki, igerileku, gimnasio eta diskoteketako jarduerak eta etxez etxeko janaria zerbitzatzen ez duten jatetxeetako jarduera. Dendak berriro ireki zitezkeen, baina aldez aurretik hitzordua eskatuta.\nHorren guztiaren ondorioz, epaileak ondorioztatu du Generalitateak lortu nahi duen konfinamendua gogortzea “ez dela proportzionala, baizik eta datu eta adierazpen generikoetan oinarritzen dela, eta horren ondorioz, halako baldintzak neurrigabeak direla".\nKanal hauetan artxibatua: Katalunia | Justizia


daen ahoskatzea: nola ahoskatu da Alemana, Errumaniera, Vietnamera, Eskoziera, Espainiera, Galesera, Italiera, Poloniera, Napoliera, Azerbaijanera, Luxenburgera, Latin, Uzbekera, Esloveniera, Turkiera, Manxera, Seediqera, Talyshera, Portugesa, Daniera, Galiziera, Nederlandera, Kroaziera, Bosniera, Norvegiera, Bretainiera, Serbiera, Kurmanji, Euskara, Zhuangera, Esperanton\nNola ahoskatu da\ndaen ahoskatzea hemen Alemana [de]\ndan ahoskera Ahoskatu duenak: Vortarulo (Alemania, Gizonezkoa)\ndan ahoskera Ahoskatu duenak: ReinerSelbstschuss (Alemania, Emakumezkoa)\nHobetu dezakezu? Zure ahoskatzea desberdina da? Ahoskatu da Alemanan\nPartekatu da-ren ahoskera Alemanan:\nda adibidea esaldi batean\nIst da Steuer drauf?n ahoskera Ahoskatu duenak: ReinerSelbstschuss (Alemania, Emakumezkoa)\nIst da Steuer drauf?n ahoskera Ahoskatu duenak: fw3493af (Alemania, Emakumezkoa)\nIch habe da meine Zweifel.n ahoskera Ahoskatu duenak: independentgentleman (Alemania, Gizonezkoa)\ndaen ahoskatzea hemen Errumaniera [ro]\ndan ahoskera Ahoskatu duenak: dotch (Errumania, Emakumezkoa)\ndan ahoskera Ahoskatu duenak: AdiGri (Errumania, Gizonezkoa)\nHobetu dezakezu? Zure ahoskatzea desberdina da? Ahoskatu da Errumanieran\nPartekatu da-ren ahoskera Errumanieran:\nA da din coadăn ahoskera Ahoskatu duenak: ariuccia (Italia, Emakumezkoa)\nDa, vă rog!n ahoskera Ahoskatu duenak: ariuccia (Italia, Emakumezkoa)\ndaen ahoskatzea hemen Vietnamera [vi]\ndan ahoskera Ahoskatu duenak: nghidungnguyen (Vietnam, Emakumezkoa)\ndan ahoskera Ahoskatu duenak: lonngoc (Vietnam, Gizonezkoa)\ndan ahoskera Ahoskatu duenak: huynhkimhieu (Vietnam, Gizonezkoa)\nHobetu dezakezu? Zure ahoskatzea desberdina da? Ahoskatu da Vietnameran\nPartekatu da-ren ahoskera Vietnameran:\nGiza gorputzeko atalak vietnameraz\ndaen ahoskatzea hemen Eskoziera [sco]\ndan ahoskera Ahoskatu duenak: SeamusO (Erresuma Batua, Gizonezkoa)\ndan ahoskera Ahoskatu duenak: Sean_Mor (Erresuma Batua, Gizonezkoa)\nHobetu dezakezu? Zure ahoskatzea desberdina da? Ahoskatu da Eskozieran\nPartekatu da-ren ahoskera Eskozieran:\ndaen ahoskatzea hemen Espainiera [es]\ndan ahoskera Ahoskatu duenak: DonQuijote (Mexiko, Gizonezkoa)\ndan ahoskera Ahoskatu duenak: gmaranca (Argentina, Gizonezkoa)\ndan ahoskera Ahoskatu duenak: uzluisf (Dominikar Errepublika, Gizonezkoa)\nHobetu dezakezu? Zure ahoskatzea desberdina da? Ahoskatu da Espainieran\nPartekatu da-ren ahoskera Espainieran:\nMe da igual.n ahoskera Ahoskatu duenak: joseangel (Espainia, Gizonezkoa)\nSe da aires de intelectual.n ahoskera Ahoskatu duenak: Covarrubias (Espainia, Gizonezkoa)\nSanta Rita, Rita, lo que se da no se quita.n ahoskera Ahoskatu duenak: Covarrubias (Espainia, Gizonezkoa)\ndaen ahoskatzea hemen Galesera [cy]\ndan ahoskera Ahoskatu duenak: Focalist (Erresuma Batua, Gizonezkoa)\nHobetu dezakezu? Zure ahoskatzea desberdina da? Ahoskatu da Galeseran\nPartekatu da-ren ahoskera Galeseran:\ndaen ahoskatzea hemen Italiera [it]\ndan ahoskera Ahoskatu duenak: mafaldastasi (Italia, Emakumezkoa)\nHobetu dezakezu? Zure ahoskatzea desberdina da? Ahoskatu da Italieran\nPartekatu da-ren ahoskera Italieran:\nSei qui da solo?n ahoskera Ahoskatu duenak: betpao (Italia, Gizonezkoa)\nPosso offrirti qualcosa da bere?n ahoskera Ahoskatu duenak: betpao (Italia, Gizonezkoa)\ndaen ahoskatzea hemen Poloniera [pl]\ndan ahoskera Ahoskatu duenak: imsonarked (Polonia, Gizonezkoa)\nHobetu dezakezu? Zure ahoskatzea desberdina da? Ahoskatu da Polonieran\nPartekatu da-ren ahoskera Polonieran:\n(Czy) Da się to jakoś posklejać? Tak lubiłam tę wazę! To prezent od babci.n ahoskera Ahoskatu duenak: Wojtula (Estatu Batuak, Gizonezkoa)\nAleż ta woda jest zimna! Za Boga (1) nie da się w niej pływać! [(1)= [potocznie] za nic w świecie]n ahoskera Ahoskatu duenak: BazyTrue (Polonia, Gizonezkoa)\ndaen ahoskatzea hemen Napoliera [nap]\ndan ahoskera Ahoskatu duenak: Rossm (Italia, Emakumezkoa)\nHobetu dezakezu? Zure ahoskatzea desberdina da? Ahoskatu da Napolieran\nPartekatu da-ren ahoskera Napolieran:\ndaen ahoskatzea hemen Azerbaijanera [az]\ndan ahoskera Ahoskatu duenak: Phorcys (Azerbaijan, Gizonezkoa)\nHobetu dezakezu? Zure ahoskatzea desberdina da? Ahoskatu da Azerbaijaneran\nPartekatu da-ren ahoskera Azerbaijaneran:\ndaen ahoskatzea hemen Luxenburgera [lb]\ndan ahoskera Ahoskatu duenak: piral58 (Luxenburgo, Gizonezkoa)\nHobetu dezakezu? Zure ahoskatzea desberdina da? Ahoskatu da Luxenburgeran\nPartekatu da-ren ahoskera Luxenburgeran:\nda kuck dach mol heihinn ahoskera Ahoskatu duenak: piral58 (Luxenburgo, Gizonezkoa)\ndaen ahoskatzea hemen Latin [la]\ndan ahoskera Ahoskatu duenak: Sobakus (Errusia, Gizonezkoa)\ndan ahoskera Ahoskatu duenak: gurtuju (Italia, Gizonezkoa)\nHobetu dezakezu? Zure ahoskatzea desberdina da? Ahoskatu da Latinn\nPartekatu da-ren ahoskera Latinn:\nPanem nostrum quotidianum da nobis hodien ahoskera Ahoskatu duenak: Covarrubias (Espainia, Gizonezkoa)\nda mi basia mille, deinde centum [Catullus V]n ahoskera Ahoskatu duenak: Sobakus (Errusia, Gizonezkoa)\nda mi basia mille, deinde centum [Catullus V]n ahoskera Ahoskatu duenak: giorgiospizzi (Italia, Gizonezkoa)\ndaen ahoskatzea hemen Uzbekera [uz]\ndan ahoskera Ahoskatu duenak: Makhmudkhon (Uzbekistan, Gizonezkoa)\nHobetu dezakezu? Zure ahoskatzea desberdina da? Ahoskatu da Uzbekeran\nPartekatu da-ren ahoskera Uzbekeran:\ndaen ahoskatzea hemen Esloveniera [sl]\ndan ahoskera Ahoskatu duenak: whitelion (Eslovenia, Emakumezkoa)\nHobetu dezakezu? Zure ahoskatzea desberdina da? Ahoskatu da Eslovenieran\nPartekatu da-ren ahoskera Eslovenieran:\ndaen ahoskatzea hemen Turkiera [tr]\ndan ahoskera Ahoskatu duenak: savra (Turkia, Emakumezkoa)\nHobetu dezakezu? Zure ahoskatzea desberdina da? Ahoskatu da Turkieran\nPartekatu da-ren ahoskera Turkieran:\nBırakayım da işine devam etn ahoskera Ahoskatu duenak: Haggr (Turkia, Gizonezkoa)\nBırakayım da işine devam etn ahoskera Ahoskatu duenak: dralicanbeyli (Turkia, Gizonezkoa)\nBırakayım da işine devam etn ahoskera Ahoskatu duenak: Nihavend (Turkia, Emakumezkoa)\nseninki can da benimki patlıcan mı?n ahoskera Ahoskatu duenak: tmac1 (Turkia, Gizonezkoa)\ndaen ahoskatzea hemen Manxera [gv]\ndan ahoskera Ahoskatu duenak: JackTheManxie (Erresuma Batua, Gizonezkoa)\nHobetu dezakezu? Zure ahoskatzea desberdina da? Ahoskatu da Manxeran\nPartekatu da-ren ahoskera Manxeran:\ndaen ahoskatzea hemen Seediqera [trv]\ndan ahoskera Ahoskatu duenak: songyanzhi (Taiwan, Gizonezkoa)\nHobetu dezakezu? Zure ahoskatzea desberdina da? Ahoskatu da Seediqeran\nPartekatu da-ren ahoskera Seediqeran:\ndaen ahoskatzea hemen Talyshera [tly]\ndan ahoskera Ahoskatu duenak: shindani (Azerbaijan, Gizonezkoa)\nHobetu dezakezu? Zure ahoskatzea desberdina da? Ahoskatu da Talysheran\nPartekatu da-ren ahoskera Talysheran:\ndaen ahoskatzea hemen Portugesa [pt]\ndan ahoskera Ahoskatu duenak: ptana (Portugal,)\ndan ahoskera Ahoskatu duenak: aimae (Portugal, Gizonezkoa)\ndan ahoskera Ahoskatu duenak: consciencia (Brasil, Gizonezkoa)\ndan ahoskera Ahoskatu duenak: pathgs (Brasil, Emakumezkoa)\nHobetu dezakezu? Zure ahoskatzea desberdina da? Ahoskatu da Portugesan\nPartekatu da-ren ahoskera Portugesan:\nFilho da puta!n ahoskera Ahoskatu duenak: HeyJess (Brasil, Emakumezkoa)\nGostaria de fazer um saque da minha poupançan ahoskera Ahoskatu duenak: RosanaTiezzi (Espainia, Emakumezkoa)\nEle é da Suiça.n ahoskera Ahoskatu duenak: WolfOfNight (Brasil, Gizonezkoa)\ndaen ahoskatzea hemen Daniera [da]\ndan ahoskera Ahoskatu duenak: PepsiMaGs (Danimarka, Emakumezkoa)\nHobetu dezakezu? Zure ahoskatzea desberdina da? Ahoskatu da Danieran\nPartekatu da-ren ahoskera Danieran:\nFor fanden da også!n ahoskera Ahoskatu duenak: CMunk (Danimarka, Gizonezkoa)\nHun brød ud i raseri da jeg fortalte hende om mit klamydian ahoskera Ahoskatu duenak: naddafdaniel (Danimarka, Gizonezkoa)\ndaen ahoskatzea hemen Galiziera [gl]\ndan ahoskera Ahoskatu duenak: galician (Espainia, Emakumezkoa)\nHobetu dezakezu? Zure ahoskatzea desberdina da? Ahoskatu da Galizieran\nPartekatu da-ren ahoskera Galizieran:\nDebaixo da cinsa está a brasa escondidan ahoskera Ahoskatu duenak: doceasubio (Espainia, Emakumezkoa)\ndaen ahoskatzea hemen Nederlandera [nl]\ndan ahoskera Ahoskatu duenak: No_accent (Herbehereak, Gizonezkoa)\nHobetu dezakezu? Zure ahoskatzea desberdina da? Ahoskatu da Nederlanderan\nPartekatu da-ren ahoskera Nederlanderan:\ndaen ahoskatzea hemen Kroaziera [hr]\ndan ahoskera Ahoskatu duenak: Imotc71 (Kroazia, Gizonezkoa)\nHobetu dezakezu? Zure ahoskatzea desberdina da? Ahoskatu da Kroazieran\nPartekatu da-ren ahoskera Kroazieran:\nDa idemo?n ahoskera Ahoskatu duenak: teilki (Alemania, Emakumezkoa)\nMit kaže da je ruža prvotno bila bijeli cvijet.n ahoskera Ahoskatu duenak: mirad (Bosnia-Herzegovina, Emakumezkoa)\ndaen ahoskatzea hemen Bosniera [bs]\ndan ahoskera Ahoskatu duenak: Zlaja94 (Bosnia-Herzegovina, Gizonezkoa)\nHobetu dezakezu? Zure ahoskatzea desberdina da? Ahoskatu da Bosnieran\nPartekatu da-ren ahoskera Bosnieran:\nDa li to zvuči poznato?n ahoskera Ahoskatu duenak: Looney (Bosnia-Herzegovina, Emakumezkoa)\nKada ti odgovara da se čujemo?n ahoskera Ahoskatu duenak: Looney (Bosnia-Herzegovina, Emakumezkoa)\ndaen ahoskatzea hemen Norvegiera [no]\ndan ahoskera Ahoskatu duenak: fendue (Norvegia, Gizonezkoa)\nHobetu dezakezu? Zure ahoskatzea desberdina da? Ahoskatu da Norvegieran\nPartekatu da-ren ahoskera Norvegieran:\ndaen ahoskatzea hemen Bretainiera [br]\ndan ahoskera Ahoskatu duenak: Ernest56 (Frantzia, Gizonezkoa)\nHobetu dezakezu? Zure ahoskatzea desberdina da? Ahoskatu da Bretainieran\nPartekatu da-ren ahoskera Bretainieran:\ndaen ahoskatzea hemen Serbiera [sr]\ndan ahoskera Ahoskatu duenak: MelissaDuke (Serbia, Emakumezkoa)\nHobetu dezakezu? Zure ahoskatzea desberdina da? Ahoskatu da Serbieran\nPartekatu da-ren ahoskera Serbieran:\nZaboravio sam da ponesem kupaći kostim na letovanje.n ahoskera Ahoskatu duenak: lazarljubenovic (Serbia, Gizonezkoa)\ndaen ahoskatzea hemen Kurmanji [kmr]\ndan ahoskera Ahoskatu duenak: ramazan (Turkia, Gizonezkoa)\nHobetu dezakezu? Zure ahoskatzea desberdina da? Ahoskatu da Kurmanjin\nPartekatu da-ren ahoskera Kurmanjin:\ndaen ahoskatzea hemen Euskara [eu]\ndan ahoskera Ahoskatu duenak: jontol (Espainia, Gizonezkoa)\nHobetu dezakezu? Zure ahoskatzea desberdina da? Ahoskatu da Euskaran\nPartekatu da-ren ahoskera Euskaran:\nZein da hitz egiteko ordu ona?n ahoskera Ahoskatu duenak: Xalba (Espainia, Gizonezkoa)\nOrdu txarra al da?n ahoskera Ahoskatu duenak: Xalba (Espainia, Gizonezkoa)\ndaen ahoskatzea hemen Zhuangera [za]\ndan ahoskera Ahoskatu duenak: makgam (Txina, Emakumezkoa)\nHobetu dezakezu? Zure ahoskatzea desberdina da? Ahoskatu da Zhuangeran\nPartekatu da-ren ahoskera Zhuangeran:\ndaen ahoskatzea hemen Esperanto [eo]\nHobetu dezakezu? Zure ahoskatzea desberdina da? Ahoskatu da Esperanton\nPartekatu da-ren ahoskera Esperanton:\nKiom da libroj estas sur la bretaro?n ahoskera Ahoskatu duenak: ps90 (Brasil, Gizonezkoa)\nda oraindik ez dago ahoskatua:\nGrabatu da da [ee] Ba al dakizu da ahoskatzen?\nGrabatu da da [vls] Ba al dakizu da ahoskatzen?\nGrabatu da da [pms] Ba al dakizu da ahoskatzen?\nEskatu ahoskera berri bat Ahoskatzea hemen: Alemana Azerbaijanera Bosniera Bretainiera Daniera Errumaniera Eskoziera Esloveniera Espainiera Esperanto Euskara Ewe Flandriera Galesera Galiziera Italiera Kroaziera Kurduera Latin Luxenburgera Manxera Napoliera Nederlandera Norvegiera Piamontera Poloniera Portugesa Seediqera Serbiera Talyshera Turkiera Uzbekera Vietnamera Zhuangera


Erregai garbiagoak sortzeko zeolita mota berri bat sintetizatzen dute | Consumer\nErregai garbiagoak sortzeko zeolita mota berri bat sintetizatzen dute\nZeolita mikro?meso porotsu berriak petrolio gordina gasolina eta diesel bihurtzeko erabil daitezke.\narabera: Astelehena, 2011ko abuztuaren 29a\nTeknologia Kimikoaren Institutuko, Ikerketa Zientifikoen Kontseilu Goreneko (CSIC) zentro mistoko eta Valentziako Unibertsitate Politeknikoko ikertzaileek poro-tamaina desberdineko zeolita mota berri bat sintetizatu dute, eta elektroi-difrakzio bidezko tomografia automatikoaren bidez azaldu dute beren egitura. Ikerketaren erakunde publikoak nabarmendu duenez, erregai garbiagoak ekoitzi ahal izango dira.\nSilizioz eta aluminioz osatuak, zeolitak material kristalinoak eta mikroporotsuak dira, eta, zehaztutako egiturak eta dimentsio molekularreko poroak direla eta, katalizatzaile eta xurgatzaile gisa erabiltzen dira prozesu kimiko industrial askotan, zehazki industria petrokimikoan.\nCSICen arabera, lehenengo aldiz lortu da hierarkikoki konektatutako mesoporoak eta mikroporoak dituen zeolita baten sintesi zuzena, eta horrek hainbat tamainatako molekulen erreakzioa ahalbidetzen du. Orain arte, zeolita mikroporotsuen muga zen tamaina handiko molekulekin erreakzionatzea, adibidez, olioetan eta erregai astunetan daudenekin. Arazo hori konpontzeko, azidoak eta tenperatura altuak erabiltzen ziren mesoporoak garatzeko, eta, hala, molekula handiagoekin erreakziona zezaketen zeolitak lortzen ziren. Sintesi-prozesu horren ondorioz, zeolitaren zati bat suntsitzen zen. Gainera, sortutako mesoporoak ez ziren erregularrak, eta energia eta eraginkortasuna galtzen ziren.\nZeolita mikro?meso porotsu berriak petrolio gordina gasolina eta diesel bihurtzeko erabili ahal izango dira. Horrela, konposatu sulfuroso eta nitrogenatu gehiago ezabatuko dira eta erregai garbiagoak sortuko dira. “Gas naturala erregai likido bihurtzeko ere erabil litezke, baita biomasatik abiatuta produktu kimiko erabilgarriak lortzen laguntzeko ere. Azkenik, ez dira ahaztu behar gas-biltegiratzean, elektronikan, medikuntzan eta lurringintzan izan daitezkeen aplikazioak”, azaldu zuen Avelino Corma CSICeko zientzialariak.\n“Science” aldizkariaren azken zenbakian argitaratutako proiektuan, Mainzeko Unibertsitateko (Alemania) Institute of Physical Chemistry Johannes Gutenberg-eko eta Jilineko (Txina) Unibertsitateko State Key Laboratory of Inorganic Synthesis and Preparative Chemistryko zientzialariek ere parte hartu dute. Lanaren egileek, gainera, nabarmendu zuten beren aurkikuntzak elektroien difrakzioaren bidezko tomografia automatikoa baliagarria dela zeolita horien egitura zehazteko metodo gisa.\ndiesel erregaiak gas natural-eu gasolina-eu productos químicos-eu


Gure Esku Dagoren igandeko giza-katean parte hartzera deitzen dugu | LAB UPV/EHU\nGure Esku Dagoren igandeko giza-katean parte hartzera deitzen dugu\n2018-06-08 LAB Sindikatua, MobilizazioaLAB UPV/EHU\nGure Esku Dagok giza katea egingo du, ekainaren 10ean igandean Gasteiz, Bilbo eta Donostia lotuz, “Eman eskua etorkiZUnari” lemarekin.\nLABen ordezkaritza zabal batek parte hartuko du deialdian eta Garbiñe Aranburu idazkari nagusia Donostian izango da. Era berean, LABek dei egiten die langileei ekimenean parte hartu eta erabakitzeko eskubidearen aldeko borrokan inplikatzeko.\nLABentzat oso garrantzitsua da euskal herritarrok, herri gisa, nazio gisa, gure etorkizuna erabaki ahal izatea, eta horren alde egiten ari gara, erabakitzeko eskubidea oinarrizko eskubide demokratikoa baita. Gure ustez, erabakitzeko eskubidea behar dugu egoera laboral eta soziala errotik aldatzeko. Langileok erabaki, herriak erabaki, gure etorkizunaren jabe izateko.\nErabaki, bizi proiektu duin eta askea edukitzeko eskubidea bermatzeko, langileoi dagozkigun gaietan parte hartu eta erabakitzeko aukera izan behar dugu. Lan harremanak, babes soziala, eredu sozial eta ekonomikoa eta demokraziaren inguruan erabaki nahi dugu, lan duina bermatuko duen Euskal Herriko langileen estatutua eratzeko, lan harremanetarako esparru propioa egituratzeko, besteak beste.\n← Mobilizazioa Bilbon: kalitateko zerbitzu publikoak, lan baldintza duinak\tAZP-ren Batzarrak Campusetan: LEPa eta egonkortasuna →


Emakume gazteak Emakumeen Etxean — Gaztezulo\nEmakume gazteak Emakumeen Etxean\nEmakume gazteak Emakumeen Etxean https://www.gaztezulo.eus/albisteak/emakume-gazteak-emakumeen-etxean https://www.gaztezulo.eus/albisteak/emakume-gazteak-emakumeen-etxean/@@download/image/2011491998feminista.jpg\nApirilaren 11tik 28ra bitartean "Proposamen fenimistak emakumeen subiranotasunaren defentsan" zikloa eskainiko da Donostiako Emakumeen Etxean. Emakume gazteei zuzenduriko jardunaldi batzuk ere badira tartean "Non dira emakume gazteak?" izenburupean.\nDonostiako Emakumeen etxearen sorrera mugimendu feministak luze aldarrikatu duen baliabide bat izan da. 70. hamarkadan zabaldu zen behar honen kontzientzia lehenengoz.\nKostatakoa izan da, bada, baina kostatako lorpenekin horrela gertatzen da gehienetan; gero gehiago gozatu eta aprobetxatzen dira. Okendo kalean kokatzen den eraikinak hainbat zerbitzu eskaintzen ditu: aholkularitza juridikoa, "Igualate" (alegia, berdindu zaitez) ikasketa homologatuak, jabekuntza taldeak, ordenagailu eta internet zerbitzua... Donostiako emakumeen topaketa, elkarrizketa eta hausnarketarako gune izan nahi du Etxe honek eta hainbat hitzaldi, erakusketa, mahainguru eta emanaldi antolatzen dituzte.\nDatozen bi asteetan "Proposamen Feministak Emakumeen subiranotasunaren defentsan" zikloa eskainiko da bertan. Mundubat elkartea da antolatzailea Donostiako Udaleko Berdintasun Sailarekin batera. Erdialdeko Amerikako emakumeei buruzko bideo emanaldia, generoari buruzko zine-zikloa, elikadura subiranotasunari buruzko hitzaldia... Emakume gazteei espreski zuzenduriko jardunaldi batzuk ere egingo dira apirilaren 15 eta 16an. Euskadiko Gazteriaren Kontseiluaren eskutik eskainiko dira; lehen egunean, ostirala, 16:30etatik 20:30etara, eta bigarrenean, larunbata, 11:00tatik 14:00 etara.\nEmakumea eta Gaztea bazara, beraz, badakizu: Etxe bat daukazu Donostian, eta datorren asteburuan baita jardunaldiak ere.


Maritzuli Konpainia — dantzan.eus\nHemen zaude: Hasiera › Komunitatea › Maritzuli Konpainia\nJantzi'Hadi, jantziak aire zabalean\nJantzi tradizionalaren inguruan gonbidatzen zaitu oraingoan Maritzuli konpainiak, erakusketa, hitzaldi, aurkezpen, desfile eta tailer gisako topaketa programa osoa eskainiz. 2022tik aurrera, eta hau urtero denboraldi berean, Miarritze bere jantzirik ederrenez apainduko da, antzinako herri eta hirie...\nPamperruque, kalez kale danborraren soinuan dantzan\nXVIII. mendean Baionan dantzatzen zen karrika-dantza, Pamperruque izenez deitua, zertxobait gehiago ezagutzeko aukera izan dugu Dantzan Ikasin; Jon Olazkuaga Garibai eta Jon Iruretagoienaren eskutik. Maritzuli konpainiak 2001. urtean hasi zuen bideari jarraitu dio Olazkuagak, dantzaren inguru...\nMaritzuli: Ezpata-dantzen erakusketa\nZuekin partekatzeko nahian, distantzia gaindituz, horra Miarritzeko historia museoan aurkeztu behar genuen erakusketaren bisita birtuala. San Martin ezpata-dantzaren inguruan, Euskal herriko beste ezpata-dantzak bildu nahi genituen: ezpata-dantzak elizan dantzatzen duten bizpahiru dantzariak baino gehiago direla erakusteko, Europa guztian eta XVI. mendetik antzeko tradizioak direla kontuan harturik. Erakusketa honen lehen bertsiorako Añorga, Andoain, Arrate, Beasain, Iruña, Deba, Elgoibar, Legazpi, Zumarraga, Markina-Xemein eta Miarritzeko ezpata-dantzak aurkeztu ditugu, han eta hemengo ezpata dantzarien laguntzarekin. Laster xehetasun gehiago! Maritzuli, ezpata-dantzen erakusketa, 2020-11-30.\nBiarritz: San Martin ezpata-dantza 2020\nAzaroak 11, San Martin eguna. 2014tik, San Martin ezpata-dantzak ospatzen ditugu Biarrizko kaleetan, San Martin egunetik igande hurbilenean. Aurten ere hasi ginen prestatzen, baina koronabirusagatik ezin izan dugu dantzatu. Eguraldi eguzkitsua izanda ere, hartza goizago konfinatzea aukeratu du koronabirusak, eta gure dantzak berarekin, negua aitzinatuz. Sasoiak pasatzen diren bezala, laster elkartzea desira dezagun, gure dantzekin bizirik segitzen den kultura ospatzeko: ezpata esku batean, eta gure geroa bestean! San Martin ezpata-dantza hurrengo urtean itzuliko da. Gora San Martin! San Martin ezpata-dantza, Biarritz, Maritzuli konpainia, 2020-11-11.\nBiarritzeko maskaradak estreinatu ditu Maritzulik\nMaritzuli konpainiak Biarritzen maskaradak atera ditu otsailaren 2an eta 4an. Ostiral arratsaldean eta igande eguerdian Biarritzeko kaleetan ibili ziren mozorro ikusgarriak soinean zituztela. Bost taldetan banatu ziren desfilean, dantzarik ere ez zen falta izan. Hona Iñaki Zugastin argazkien...\nAsteburu honetan Biarritzeko maskaradak plazaratuko ditu Maritzulik\nOtsailaren 2an eta 4an kaleratuko dira lehen aldiz Biarritzen Maritzuliren inauteriak. Urtarrilaren 26an aurkeztu dira Maritzuli prestatzen ari den inauterietako jantziak eta pertsonaiak. Biarritzeko inauterien aurkezpena, 2018-01-26. Argazkia: Iñaki Zugasti Biarritzeko inauteria 20...\n4 urrats eta kitto haurren ikusgarri berria larunbat honetan Senperen\nLarunbata honetan, arratsaldeko 7etan, haurren ikusgarri berria estranatuko dugu Senpereko Larreko antzokian. Gogoratuko zarete Besta Berri-n gurekin ibili ziren ume horietaz... Ba ume horiek, geroztik haunditu dira eta dantzari bilakatzen hari dira. Gure artean dantzatu eta, zuen sostengua u...\nHelduentzako dantza ikastaroa eta Jon doniko dantzaldia\nMaritzuli konpainiak bere lagunartean gonbidatzen zaitu... Dantza transmisioaren espezialistak diren Jon Iruretagoyena eta Agnès Ceccon, experientzia eta ezagutze berri berri batzu proposatzen dizkizue, ingurutxo, fandango-jota, esku dantza, bikote dantza eta dantza jauzien dantza sistem...


18 hautagairen datuak helarazi dizkio Lanbidek udalari — Oñatiko udala\n18 hautagairen datuak helarazi dizkio Lanbidek udalari\nHorietako bost aldi baterako kontratatuko dira, Enplegua Sustatzeko Toki Ekintzetarako deialdiaren babesean\nUdal brigadarako eta kale garbiketa zerbitzurako bina pioi eta kontu-hartzailetza departamenturako administrari bat kontratatu nahi ditu udalak. Baina formazio edota lan esperientzia konkretua ez ezik, laneratzeko zailtasun bereziak dituzten kolektibo jakin batzuetako kide izatearen baldintza bete behar dute hautagaiek eta lehen sailkapen hori Lanbideko teknikoek egiten dute.\nKale garbiketa zerbitzuan aritzeko kontratatuko diren bi pioietako bat emakumezkoa izan beharko da eta bestea Diru Sarrerak Bermatzeko Errenta edo RGI deritzona jasotzen duena. Baldintzak betetzen dituzten 4 hautagai proposatu dizkio Lanbidek udalari. Konponketa eta mantenu lanak egiteko 10 hautagaiko zerrenda osatu du Lanbidek. Bi pioi kontratatuko dira eta horietako bat 55 urtetik gorakoa izan beharko da eta bestea Diru Sarrerak Bermatzeko Errenta edo RGI deritzona jasotzen duena. Administratibo lanposturako berriz, lau langabeen zerrenda osatu du Lanbidek. Guztiak emakumeak dira, kontratu hori, emakumeei mugatuta baitzegoen.\nHautagaiekin elkarrizketak egiteko egutegia finkatuko dute udal arduradunek, orain. Elkarrizketetan, hautagaien prestakuntza eta bete beharko luketen lanaren antzekoetan duten esperientzia baloratuko da. Azken hautaketa hori lehenbailehen egin nahi da, herriko 5 langabe berehala lanean hasi daitezen.\nKale garbiketa zerbitzuan eta udal brigradan arituko diren lau pioiei lau hilabeteko lan kontratua egingo die udalak eta administrariari berriz, hiru hilabetekoa. Guztien lan jarduna egun osokoa izango da.


PSE EUSKADI: Berriak: PSE-EEk berretsi egin du Estatutuaren erreformarekin duen konpromisoa, euskaldunen bizitza hobetzeko eta gizartearen aniztasuna zein indarreko legeria errespetatzeko\nEuskadiko Batzorde Betearazleak lanen abiada aztertu du boto partikular sozialista aurkeztu eta urtebetera\nPSE-EEren Batzorde Betearazleak gogorarazi nahi du Gernikako Estatutuaren erreformak, legealdi honetan Eusko Legebiltzarrean landuko denak, helburu hau duela: herritarren bizitza hobetzeko eta gure komunitatearen etorkizuna markatu duen gizarte-kohesioan sakontzeko aukera ematen duten lege-tresnak modernizatzea. Ulertzen dugunez, kontsiderazio horiek eta beste batzuk, hala nola gure aniztasuna gordetzea edo indarreko legeria errespetatzea lanen bideragarritasunari buruzko analisiaren parte izan behar dira, alderdi nazionalistek 2018an sinatu zuten akordioan helarazi zituzten nahietatik haratago.\nZuzendaritza sozialistak gaur arratsaldeko ohiko bileran lanen abiada aztertu egin du, Idoia Mendia idazkari nagusiak EAJk eta EH Bilduk adostutako oinarriei PSE-EEren boto partikularra aurkeztu eta urtebete geroago. Analisi hori egin da, halaber, adituen batzordeak azarora arte atzeratzea eskatu duenean, alderdi denek eratutako eta adostutako testu bat entregatzeko.\nBoto partikular hori nazionalismoak itundutako printzipio soberanisten ordezko aukera da. Printzipio horiek legez kanpo daude eta herritarren kategoriak ezartzen dituzte. Gainera, hainbat arlotan antzeman ziren bat-etortze ugariak aztertzen ari dira sozialistak, denok geure gain hartzeko moduko arauak adosteko, sentimenduengatik inork bere burua baztertua sentitu ez dezan.\nAdituen lana erabat errespetatuz, eta Alberto López Basaguren –talde sozialistak proposatutako katedraduna– taldean egiten ari den lana bereziki aitortuz, Euskadiko Batzorde Betearazleak uste duenez, antolamendu juridikoa errespetatuta legealdi berrian Gernikako Estatutua berritzea helburu nagusia dela azpimarratu behar da.\nEskubide sozialak hedatzea, eskumenen tresnak eguneratzea, gure botere publikoak modernizatzea edo Europara egokitzeari buruzko ponentzian hileetan zehar taldeek adierazi zituzten adostasunak oraindik diraute, eta aldeen dimentsioaren inguruan arreta ez galdetzeko bat-etortze handia osatzen dute.\nPSE-EEk nahi duen itunak euskal gizartean dauden nortasun- eta sentimendu-aniztasuna aitortu behar du, Estatutuaren akordio politikoaren balioa azpimarratu behar du eta bereizitasunak nabarmendu behar ditu, hala nola eskubide historikoak. Boto partikularrean adierazi genuen, baina gogorarazi behar da gure proiektua eskubide sozialena dela, ez ordea, eskubide nazionalena, antzaz, ustezko erabakitzeko eskubidearen aldekoek argudiatzen dutenez. Gure proiektua federala da, ez konfederala (Konstituzioa, edonola ere, Gorteetan aldatu behar da, ez Eusko Legebiltzarraren Estatutuaren erreforma batean) eta gure proiektuak Arabako, Bizkaiko eta Gipuzkoako lurraldeei heltzen die.\nBatzorde Betearazleak gogorarazi nahi du, adituen taldeak ekartzen duen akordioa lege-proposamen gisa onartuko dutela edo ez dutela onartuko legebiltzar-taldeek, eta, hala badagokio, zuzenketak egin ahalko zaizkiola. PSE-EEk uste duenez, alderdi politiko denek gure autogobernua hobetzeko aukera aprobetxatu beharko dute, bai eta euskal gizartearen aniztasuna kudeatzekoa ere, denok geure gain hartzeko moduko arau adostuekin, orain arte Gernikako Estatutuarekin gertatu denez. Azpimarratu nahi dugu, beraz, aurrera atera behar dugun testuak ez duela nazionalistena edo ez-nazionalistena izan beharrik, baizik eta denona.\nPedro Sánchezi babesa.- Euskal Sozialisten zuzendaritzak Pedro Sánchez PSOEko idazkari nagusia babesten duela adierazi du, atzo Batzorde Federalean onartutako agiria –«Espainia aurrera doa: gobernu sozial, feminista, ekologista, europeista eta aurrerakoirako lankidetza-proposamen irekia»– oinarri hartuta, inbestidura zehazteko saiakerarako.\nBatzorde Betearazleak gogorarazi duenez, hauteskunde orokorretan eserlekua lortu zuten 18 diputatu euskaldunek bat egiten zuten gobernu aurrerakoiaren beharrarekin, eskuinek bat egitea galarazteko eta Euskadiko autogobernuarekin konpromisoa zuena. Aukera hori Pedro Sánchezek burututako gobernuak soilik ekarriko du.


Angel Mari Unzueta Zamalloa: ustebako heriotza | Labayru Fundazioa\nLabayru Fundazioaren sorreraren ardatzetariko bat Derioko Udako Euskal Ikastaroa izan zan, eta Angel Mari be hantxe hasi zan euskera-eskolak euskaldunei irakasten 1975.eko udan, euskal deklinabidea, besteak beste. Eta zeregin horretan jardun eban uda batzuetan.\nEuskaldun izatea eta euskalzaletasuna etxetik ekarzan. Durangoko semea izanik, euskerea txikitatik jaso eban, guraso euskaldun berabetekoen ezpanetatik. Derioko Seminarioan, euskaldunak ziran abadegaiek hirugarren kurtsotik (1966-67) euken euskerea ikasgaitzat, Angel tartean zala. Seminarioan euskera-irakasle izan zituanen artean batek merezi dau aitamen berezia, don Karmelo Etxenagusia Iurretako semeak. Bosgarren eta seigarren kursoetan (gaur egungo batxiler urteetan) eta filosofiako lehenengoan Karmeloren bitartez arnastu eban euskera eta euskal literatura Angel Marik.\nDeustuko Unibertsitatean historia eta teologiako lizentziaturak etorri ziran ondoren, eta Teologiaz doktoretza Alemanian, Bochumgo unibertsitatean, hurrengo. Erromako Unibertsitate gregorianoan zabaldu eta sakondu zituan bere eleiz ikasketak.\nIkasle argia gaztetxotatik, ikasketen bidez irabazi eban formakuntza sendoa lagungarri parebakoak izan ditu, batez be Bizkaiko Eleizan izan dituan ardura eta erantzukizunetan, eleizearen aldian aldiango irakatsiak gizarteari bideratzeko duintasunean eta euskal gizartearen baketze eta adiskidetze bide korapilotsuak argitasunez eta leuntasunez bideratzean. Bizkaiko eleizan pisu handiko gizona izan da, eta gizartean lorratz handia itxita joan da. Eleizbarrutiko abade eta erlijiosoen aldetik estimu handia eta eretxirik onena irabazten jakin dauen abadea. Horregaz lotuta dago, duda barik, 2006an Ricardo Blazquez gotzainak Eleizbarrutiko Bikario Nagusi izandatu izana.\nGaztetatik abiatu zan euskal kazetagintzan be, 1973ko urtearen azken herenean Radio Popularren, Bilbo Herri Irratia F.M.an hasi barri ziran euskerazko irratsaioak egiten ziharduan taldearen kide lez lanean hasi zanetik aurrera. Euskerazko irratsaioetan jardun izan dau gehienbat ibilbide luze horretan, baina baita erderazkoetan be, premineak halan eskatzen ebanean. Irrati horregaz, eta geroago luzapen modura sortuko zan Bizkaia Irratiagaz aldiroko lankidetzan jardun izan dau, batez be eleizearen inguruko irratsaioak ontzen ‑alkarrizketak, albistak, mezu komentatuak…‑ entzuleen entzumenera eroanez. Angel Marik berak esan ohi eban, abade izan ez balitz, kazetaritza zatekeala bere lanbiderik kutunena; hitzezko kazetaritza berariaz.\nEleizbarrutiko kultura, hezkuntza eta hedabideen alkarretaratzeen edo eleiz gidabideen arduraduna izan da azken urteotan, Bizkaiko eleizeak sendo jagoten dauen kultura eta erlijinoaren alkarkuntza gidatzen, eta bikariotza arduren ostean horrexetan jardun izan dau azken momenturaino.\nUmore oneko gizona, buru on eta oroimenaren berezko doaiaren jabe, lagunartea eta adiskidetasunak ugari eta ondo baino hobeto jagoten izan dituana; kirolzale handia, futbola, pala edo mendia dala; bizitzari alderdi onetik eta baikor begiratzearen zaleagoa; alderdi ilun, neke eta nahibageak isilik igarotekoa. Hori izan da Angel Mari.\n“Zeruaren eta lurraren\nbizitzaren misterio zaharrak\nerakutsi guran guri.\nParabola guztien metafora dirudi,\nzelan mihurak neguko zuhaitzetan…\nhalan bedi Angel Mari\n(Anton Mari Aldekoa-Otalora)


Enargia eta botere publikoen arteko harremana, bide onean | Economie | KAZETA\nEnargia eta botere publikoen arteko harremana, bide onean\nAzkainen egoitza duen kooperatibak urtarrilaren 1etik 229 leku publiko hornitzen ditu, Euskal Elkargoaren energia berriztagarrien esleipen deialdia irabazi ondotik. Orain arteko 550 bazkideen artean, Azkainekoa da Enargiaren kapitalean sartu den Herriko Etxea.\nKazeta|13/01/2020|0 commentaires Mis à jour à:\nBaiona gainetako igerilekuan ere energia hornitzen du Enargiak. © Baionako Herriko Etxea\nEnargia interes kolektiborako sozietate kooperatiboa joan den uztailaren 1etik ari da %100 berriztagarria den energia hornitzen eta orain arteko bidean satisfos izateko arrazoiak dituzte arduradunek. Berrikitan Euskal Elkargoak energia berriztagarrien esleipen deialdia irabazi du. “Hasten ari gara eta elektrizitate hornitzaile gisa, sinesgarritasun handiagoa ematen digu”, erran du Patxi Bergara zuzendari nagusiak.\nEsleipen deialdia Euskal Elkargoak gidatu zuen eta publikoak edo erdi-publikoak diren 19 kide bildu zituen, tartean Angelu, Baiona, Biarritz, Bidarte edo Izurako Herriko Etxeak, Bil Ta Garbi sindikatua, Nobatek ikerketarako gunea, Euskal Herriko turismo bulegoa (Azkaine, Ziburu eta Donapaleu) edota Baionako turismo bulegoa.\nGauzak horrela, joan den urtarrilaren 1etik, eta hiru urteko eperako, Ipar Euskal Herriko 229 leku hornitzen ditu Enargiak. Enpresa mintegiak, haurtzaindegiak, igerilekuak edo hondakindegiak bezalako lekuak dira. Nabarmentzekoak dira ere horien artean direla Biarritzeko Gare du Midi, baratze publikoaren argiztapena edo merkatu nagusia, Angeluko ingurumen etxea, Bidarteko Izarbel gune teknologikoa, Izurako Herriko Etxea, Baionako zentro nautikoa... Gune publiko hauen hornikuntza urtean 2.500 etxerenarekin konparatzen ahal da.\nAzkaine, lehen Herriko Etxea\nOndorioz, Azkainen egoitza duen tokiko kooperatibak 2020 urtea ezin hobeto hasi du. “Helburu anbiziotsua genuen, hots, 1.500 kontratu aktibo lortzea. Ez gaude horretatik urrun (1.100). Bilana biziki baikorra da”, adierazi du Patxi Bergarak. Batez ere Biarnotik jindako energia berriztagarria 850 etxetan banatzen du Enargiak. Alki, Sokoa, Seaska eta gisako enpresa eta elkarteak berriz, 90 dira jadaneko. “Jendearen aldetik egiazko gogo bat sentitzen dugu. Eta beti buruan dugu bertatik hornitzearen ideia eta horrela, zirkuitu laburra sortuko genuke”, jarraitu du zuzendari nagusiak.\nAnartean, jada 550 dira bazkide egin diren norbanako edota elkarteak. Horien artean da Azkaine, bazkidetu den lehen Herriko Etxea. Jean-Louis Fournier auzapeza kontent da tokiko kooperatiba baten kapitalean sartu izanagatik. “Patxi Bergararen argudioek konbentzitu gintuzten. Geroari begira, energia garbiaren tokiko ekimen hau Ipar Euskal Herri mailakoa izan daiteke eta gainera, enpresa gure herrian kokatua da. Enargiaren kapitalean sinbolikoki sartzea herri kontseiluan aho batez onartu zen eta zinez horretaz harro nago”, azaldu du Azkaineko auzapezak.


desfalko / desfase\ndesfasatu, desfasa, desfasatzen 1 da ad desfasea gertatu.\nLagunen ezpain mugimendua eta beren esaldien soinua desfasatuta antzemanen dituzu. Desfasatuta hago. Joseba Sarrionandia «Lagun izoztua» - 378. orr.\n2 gehiegikerian bizi.\nZuek hor zehar desfasatuta ibili zareten artean, ni txosnan lanean jo eta su. Unai Iturriaga «Berandu da gelditzeko» - 16. orr.\nEsnatu beharra daukazu zure sentiberatasun desfasatu horretatik. Iruditu zitzaion lerrook emakumea idealizatu egiten zutela, ikuskera erromantiko txepel eta aski desfasatu batetik eginak zirelako. Ramon Etxezarreta «Ezezaguna helbide honetan» - Kressman Taylor - 35. orr.\nAdituen arabera, produktu gama desfasatua, koordinazio eskaseko eta bikoizketez betetako ekoizpena eta Asiako zein Europako beste autogileen lehia gero eta gogorragoa dira Opelen egoera kaskarraren eragile nagusiak. Berria - Ekonomia 2004-10-15\nKalera estresatzera datozen urbano desfasatuak bihurtu dira gure baserritar gazteak, eta kaleumeak, aldiz, hilean behin desestresatzera mendira, naturara edo eskalatzera doazen pastillero bukolikoak. Pako Aristi «Gelatxo, soinuaren bidaia luzea» - 56. orr.


Gure sukaldaritza inklusiboko tailerra ‘esportatuko’ dugu | Red Menni\nAITA MENNIKO TERAPEUTA OKUPAZIONALEK SUKALDARITZA TAILER BAT EMATEN DUTE FEKOOR ERAKUNDEKO ERABILTZAILEENTZAT\nBilboko Aita Menni Neuroerrehabilitazio Zentroko sukaldaritza inklusiboko tailerrak taldeei eskainiko zaie orain. Iktus bat izan duten pertsonekin igande gastronomikoek izandako arrakastaren ondoren, Amaia Goiriena eta Fátima Sanz terapeuta okupazionalak Desgaitasun fisikoa duten pertsonen Bizkaiko Federazio Koordinatzaileko (Fekoor) kideekin janaria prestatzen hasi dira.\nDuela zenbait astetatik talde txiki bat bildu da Deustuko Arbolarte zentroan, sukaldaritza bezalako jarduera hain garrantzitsu eta egunerokoaren barruan laguntza-produktuak erabiltzen ikasteko gure profesionalekin. Programaren izenburua “Autonomiarako bidea” da. Hitzordua asteazkenetan izango da, 16:30tik 18:30era. Amaiak eta Fatimak Elisaren (zentroko begirale bat) eta Arantxaren (parte-hartzaile baten emaztea) laguntza izango dute. Baina protagonistak zalantzarik gabe hauek dira: Marisa, Maite, Javi, Carlos, Javier, Bego eta Raúl. Batzuk, Etxegokiren etxebizitzetan bizi dira; beste batzuk, senideekin. Denei gustatzen zaie sukaldean aritzea, baina nahiko ahaztuta zuten. Baten batek, Javik esaterako, bakailao pil-pileko lehiaketaren bat ere irabazi du.\nEBJ garrantzitsu bat berreskuratzen\nIzan ere, desgaitasunen bat etortzen zaigunean, errazen agurtzen dugun gure etxeko eremuetako bat da sukaldea. Ohikoa da hesi arkitektonikoak direla eta zailtasunak izatea, beraz, toki hori “berreskuratzeko” funtsezkoa da eremua bera egokitzea eta berriro antolatzea. Hala ere, askotan, hori ez da nahikoa pertsonak sukaldean autonomia lortzeko. Beste aldagai asko daude, hala nola: gaitasun eta trebetasun pertsonala, zailtasun motorren edo zentzumen-zailtasunen araberakoak direnak, merkatuan dauden laguntza teknikoak eta laguntza-produktuak ezagutzea, arintasunez erabiltzeko entrenamendua, eta batez ere Motibazioa eta konfiantza gaitasunean bertan.\nJanaria prestatzeaeguneroko bizitzako jarduera (EBJ) bat da eta oso garrantzitsuak diren bi ikuspegi desberdin kontuan hartu behar dira. Batetik, pertsona bakoitzak garatu behar duela, elikatzea bezalako oinarrizko helburuarekin. Bestetik, arlo ludiko eta sortzaileagoa du: pertsonak janaria prestatzea gustatzen zaiolako egiten du. Eta Aita Menniren tailer guztietan bezala, konpainia ona eta dibertsioa dira inoiz faltatzen ez diren osagaiak. Izena emandako pertsona guztiak ilusio handia jartzen ari dira. “Tresnekin trukuak” ikasi nahi zituztelako batez ere agertu zuten interesa, sukaldean moldatzeko.\nTailerrak 16 ordu ditu, 8 saiotan banatuta, eta zenbait kontzeptu teoriko azaldu dira. Gure terapeutek eskura dauden laguntza-produktuak erakutsi eta azaldu dituzte. Horrez gain, elikadura osasungarriari eta elikagaiak manipulatzeko higiene-ohitura zuzenei buruz ere hitz egin dute. Lehen egunean, bertaratutako pertsona bakoitzaren jarduera gauzatzeko beharrezkoak diren estrategien zailtasunak eta garapena aztertu zituzten. Baina, egia esan, sukaldaritza inklusiboko tailerra jarduera praktikoa da, eta zailtasunaren arabera ordenatuz, zenbait errezeta egingo dira, banaka nahiz taldeka. Denbora gehiena errezetak egiten emango dute, eta horretarako oinarrizko sukaldaritza-prozesuak beharko dira, hala nola frutak eta barazkiak zuritzea eta zatitzea, patatak egostea, barazkiak biguntzea, entsaladak ontzea, arrautzak irabiatzea, esnegaina harrotzea, oratzea, haragi-bolak irineztatzea, labea eta mikrouhin labea erabiltzea, biltzea, harrikoa egitea edo garbitzea.\n° Sukaldean autonomia lortzea, ohitura osasungarriekin.\n° Sukaldea gozatzea jolas-jarduera gisa sustatzea.\n° Jarduera egokitzeko eskura dauden laguntza-produktuak ezagutzea.\n° Laguntza-produktuak erabiltzen ikastea eta erabiltzaile bakoitza bere beharraren arabera ohitzea.\n° Ergonomiari buruzko ezagutzak bereganatzea sukaldearen barruan.\n° Elikagaiak manipulatzeko oinarrizko ezagutzak eta higiene-ohiturak bereganatzea.\n° Sukaldeko oinarrizko prozesuak egitean trebetasuna lortzea: ebakitzean, zatitzean, zuritzean, irabiatzean, nahastean, oratzean…\n° Errezeta errazak egitea.\n° Errezeta zailak taldeka egitea (txandakako lanak dituzten errezetak).\n° Norberaren errezeta-zerrenda egitea, parte-hartzaile bakoitzaren zailtasunen arabera.\n° Banakako “planning” pertsonalizatu bat egitea asteko janariekin.\nSaio hauen asmoa da tailerrean parte hartzen duten pertsonek beren etxeetan janaria berriro prestatu ahal izatea. Eta ziur lortzen dutela. Marisak, parte-hartzaileetako batek, dioen moduan: “Gehiago egiten du nahi duenak ahal duenak baino”.


Atala: Zer da Aro Modernoa?\nXV. mendeko mapa\nXV. mendearen amaierara arte, europarrentzat mundu ezaguna oso mugatua zen: Europa, Asia, Afrikaren zati bat eta Mediterraneo itsasoa.\nXV. mendearen bukaeran eta XVI. mendearen hasieran, Europako esploratzaileak, espainiarrak eta portugaldarrak batik bat, Ekialdera iristeko ibilbide berrien bila abiatu ziren. Abentura haietan, lurralde berriak aurkitu zituzten: Amerika, Hegoaldeko Afrika eta Ozeania.\nToki berriak aurkitu eta konkistatu nahi izateko arrazoiak ugariak ziren: adibidez, abentura-grina, lurrez eta aberastasunez jabetzeko asmoa eta fede kristaua hedatzeko nahia. Baina arrazoi guztietan aipagarrienak honako hauek izan ziren:\nPortulanoen lanari esker, kartografia asko garatu zen, itsas mapa zehatzak egin baitzituzten, kostaldeak eta portuak kokatzeko.\nNabigatzeko tresna berrien asmakuntza. Lema higikorrek, ipar-orratzek eta astrolabioek, adibidez, itsasontziak zuzenago bideratzeko eta orientatzeko aukera eman zuten. Karabela izeneko ontzi altu sendoak egiten hasi ziren, oso egokiak Atlantikoko alturako nabigaziorako.\nEkialdeko lurraldeetara iristeko ibilbide berriak bilatzeko premia. Izan ere, turkiarrek Konstantinopla konkistatu zutenean, 1453an, zenbait gai ekartzeko beharra sortu zen: espezieak, zetak lurrinak etab.\nMisioetarako grina. Erdi Aroko gurutzaden espirituak fede katolikoa gune berrietan zabaltzeko irrika sustatu zuen.\nHausnar ezazu hurrengo hauen inguruan:\nZergatik esan zitzaien “indio” Ameriketako biztanleei?\nZergatik jarri zitzaion Amerika izena kontinente berriari?\nAmerikan, Colon heltzean, jendea bazegoen, zergatik hitz egiten da Amerikako "aurkikuntzaz"?


Lege Oharra - Lazkaoko Beneditarren Fundazioa\nWeb orrialdea erabiltzeak, erabilpen-baldintza orokor hauek erreserbarik gabe onartzen dituzula eta bere osotasunean ulertzen dituzula esan nahi du. Web orrialdean nahiz bertan eskaintzen diren zerbitzuak ez dituzu legearen aurka joan litezkeen jardueratarako erabiliko, eta baldintza orokor hauek une oro errespetatuko dituzu. Legearen, fede onaren edo baldintza hauen aurkako jardueraren bat antzemanez gero, Lazkaoko Beneditarren Fundazioak web orrialderako sarrera eten dezake, edozein momentutan.\nLazkaoko Beneditarren Fundazioa da web orrialdearen arduraduna, eta jarraian aurkezten dugun dokumentua jarri du erabiltzaileen esku, Informazioaren Gizartearen Zerbitzuei eta Merkataritza Elektronikoari buruzko 34/2002 Legea betetzeko eta erabiltzaileei web orrialde honen erabilpenaren inguruko baldintzen berri emateko.\nLazkaoko Beneditarren Fundazioak eskubidea dauka web orrialdean agertzen diren informazioak aldatzeko, aurretiko abisurik eman gabe, eta nahikoa izango da web orrialdean argitara ematea.\nLazkaoko Beneditarren Fundazioari buruz\nLazkaoko Beneditarren Fundazioak bere identifikazio datuak eskaintzen dizkizu, web orrialdearen erabiltzaile zaren hori, zure konfiantza areagotu eta elkarren arteko harremanak hobetzeko asmoz.\nIzen soziala: Lazkaoko Beneditarren Fundazioa\nHelbidea: Elosegi 27, 20210 Lazkao (Gipuzkoa)\nTelefonoa: 943 888 781\nDomeinuaren izena: lbf.eus\nEuskadiko Fundazioen Erregistroan inskribatuta 2011ko apirilaren 11z geroztik, F-294 erregistro zenbakiarekin.\nLazkaoko Beneditarren Fundazioak zure datu pertsonalak komunikazioetarako eta estadistikak prestatzeko erabiliko dituela onartzen duzu, berariaz eta erreserbarik gabe. Zure datuak ez dizkiogu inolaz ere hirugarren bati emango zure baimenik gabe.\nLazkaoko Beneditarren Fundazioak beharrezko neurriak hartu ditu, teknikoak eta antolaketaren ingurukoak, bere esku dauden datu pertsonalen seguritatea eta osotasuna bermatzeko; eta neurriak hartu ditu baita ere, datuak ez galtzeko eta baimendu gabeko pertsonek datu horiek ez ikusteko edo/eta ez aldatzeko.\nLazkaoko Beneditarren Fundazioak ez du erantzukizunik izango web orrialdean hirugarren batzuek egin ditzaketen ekarpen edo aldaketetan, hala nola foroetan, txatetan, blogetan, e.a.-etan. Dena dela, Informazioaren Gizartearen Zerbitzuei eta Merkataritza Elektronikoari buruzko 34/2002 Legea betetze aldera, Lazkaoko Beneditarren Fundazioa prest dago, erabiltzaileek, agintaritzak nahiz seguritate indarrek hala eskatuta, legediaren, moralaren nahiz segurtasun publikoaren aurkako edukiak web orrialdetik kentzeko edo blokeatzeko. Web orrialdean mota horretako edukiak egon litezkeela uste baduzu, horren berri lehen baino lehen Lazkaoko Beneditarren Fundazioari ematea eskertuko genizuke.\nWeb orrialde hau nahiz bere programazioa, edizioa, konpilazioa, diseinuak, logotipoak, testuak edo/eta grafikoak, besteak beste, Lazkaoko Beneditarren Fundazioarenak dira, bestelakoa adierazten den kasuetan izan ezik, eta jabego intelektualaren inguruko legediak babesten ditu. Web orrialdean sartzeak ez dizu inongo eskubiderik ematen horien jabetzaren inguruan.\nWeb orrialdeko elementu guztiak bistaratu, inprimatu, kopiatu eta gorde ditzakezu, betiere erabilera pertsonalerako edo ikerketarako bada soilik, eta iturria aipatuz. Debekatuta dago web orrialdeko edukiak merkataritza helburuetarako erabiltzea edota horiek birsaltzea edo banatzea Lazkaoko Beneditarren Fundazioaren edo dagokion eskubideen jabearen baimenik gabe. Baimendu gabeko erabilpenena egiten baduzu, urraketa larria egingo duzu autoreek jabetza intelektualaren inguruan dauzkaten eskubideetan.\nWeb orrialdean agertu bai baina Lazkaoko Beneditarren Fundazioarenak ez diren diseinuak, logotipoak, testuak edo/eta grafikoak, dagozkion jabeenak dira, eta horien inguruan arazoren bat sortuko balitz, jabeek beraiek hartuko lukete horren ardura.\nDokumentu honen klausularen bat ezeztatuko balitz ere, beste klausulek indarrean jarraituko lukete, eta aldeen borondatearen arabera nahiz dokumentu honen helburu orokorra kontuan hartuta interpretatuko lirateke. Nahi izango balu, Lazkaoko Beneditarren Fundazioak uko egin diezaioke dokumentu honetan azaldutako eskubide eta eskumenak erabiltzeari, baina horrek ez du esan nahi, inolaz ere, horiei uko egiten dienik, Lazkaoko Beneditarren Fundazioak berak berariazko ukapena egiten ez badu, behintzat.


American lurrun tren makina Burdinbideak\nEderra, ederra da Old Timer hau, 4-4-0 edo American ere ezaguna. Hori ipar amerikako lurrun makina tipikoena, ezagunena anitz ikusia. Gurpil antolaketa hau ez zen ezagunena ipar amerikan, baizik eta mundu osoan ere erabiliena izan zen bidaiariak garraiatzeko. Ipar amerikako estatu batuetan agian 25.000 unitate egin zituzten, Britaina Handia edo Europan beste.\nBaduzu Old Timer TRAIZONE webgunean.


Markel Olano, plastiko beltzaren atzean lotsaz ezkutatua • ZUZEU\nMarkel Olano, plastiko beltzaren atzean lotsaz ezkutatua\nHondarribiako Alardearen kontura, Gipuzkoako Aldundiak hartutako jarrera gaitzetsi dute Klitto! aldizkari digital feministako arduradunek, Markel Olanori plastiko beltzaren atzean ezkutatu beharko lukeela esanda, lotsaren-lotsaz. “Matxismoaren alarde beste behin”:\nGipuzkoako foru aldundiak ez du Hondarribian Alarde parekidea babesten, “eztabaidak ekiditeko”\nBi hausnarketa-gai egon daitezke Alarde matxista eta parekidearen harira: lehena, matxismoa goratzen duen ekitaldi publiko bat egitea baimentzea erakunde publikoek; zeren eta, gogora dezagun, -beste motatako- terrorismoa goratzen duten ekitaldi, manifestazio, elkarretaratze, pintxo-pote, txokolatada eta abar publiko debekatzeko erraztasun agerikoa erakutsi dute herri honetan. Bigarrena, ustez herritarron ordezkari diren horiek berdintasunaren aldeko agerraldi publikoari bizkar ematea eta inongo erreparorik gabe zer eta eztabaidak ekiditeko dela esatea.\nZorionez esan beharko, gure ustezko ordezkari hauek ez dira herritarron isla, eta berdintasunaren alde gogor borrokatzeko prest, Jaizkibeleko Alarde parekidearen ausardia goraipatu nahi dugu Klitto!-n, ez bakarrik euren herrikideetako asko aurka dauzkatelako, baita Gipuzkoako erakunde publikorik handienaren babesik gabe egiten dutelako ere.\nAlarde matxistako kideek jakin dezatela: badute lagun berri bat; berdintasunaren aurkako erasoan, emakumeen aurkako erasoan, lotsaren lotsaz, Markel Olano bera ezkutatu behar litzateke plastiko beltz baten atzean.\nAlarde matxistaren eta Gipuzkoako Foru Aldundiak eman dion babesaren harira, adierazpena argitaratu dute Euskal Herriko Bilgune Feministak eta Emakundek.\nIrati Urkiola, Ana Iruretagoyena eta Malen Aldalur\nAlardearekin jarraituta, gaiari buruzko beste bi idatzi argigarri dakargu sarrerara.\nBatetik, Onddarbiko Pertsona Normalok-en “Dena ez da dirudien bezain polita”, egilearen beraren blog-etik jasoa. Bestetik, eta Argia aldizkaritik ekarri duguna, Gorka Bereziartua Mitxelena kazetariaren “Plastiko beltzen atzeko isiltasunak dioena”.\n* Argazkia bertan Klitto!-n argitaratua da, beste sarrera batean.\nalardea, Gipuzkoako Aldundia, hondarribia, Markel Olano, matxismoa\nHau ez da Petra Laszlo!\n5 pentsamendu “Markel Olano, plastiko beltzaren atzean lotsaz ezkutatua”-ri buruz\nHego 2015-09-10 12:39\nHara! jada alarde tradizionalari, betikoari, matxista izendatzen eta terrorismoaren goraipenekin alderatzen hondarribiarrek zuen aldarrikapenetaz paso egiten dutelako. Gizartearen, ui barkatu, jendartearen ohiturak aldatu nahi dituzue zuen alukrazia inposatzeko baina ez duzue garaipena lortuko historiak hori erakusten du behin eta berriz, dena den jada ikusi dut zuen manifestazioetan burua estaltzen hasi zaretela, zuen etorkizuna aurreikusten agian?\nHobe zakar plastiko beltz horietan gizonari duzuen nazka eta gorrotoa sartuko bazenute.\nIpar 2015-09-10 20:02\nAiba! BETIKO “troll”ero goiz esnatu da gaur.\nHego 2015-09-10 21:16\nDenborak esango du zer den eta zer ez den troleoa.\nUtikan guayak!! 2015-09-10 21:32\nAiba!. Zuzeun idaztera ausartzen dena feminista-internazionalista-guay izan gabe, troll da.\nOnintza B. 2015-09-10 19:10\nJesus, Maria eta Jose, halakoak irakurri beharra ere!


Hasi dira herrian LED argiteria ezartzeko lanak - Azkoitiko Udala\nHasi dira herrian LED argiteria ezartzeko lanak\n09 Martxoa 2022\nAste honetan hasi dira herrian LED argiteria ezartzeko lanak. Eraginkortasun energetikoa hobetzeko xedez, LED teknologia daramaten argiak ipiniko dira. Garrantzia dute lanek, ez bakarrik LED teknologia ezartzeak duen aurrekontu altuagatik, dakartzan abantailengatik ere bai. Izan ere, kontsumo baxukoa izateaz gain, ingurumenarekiko errespetutsuagoa delako.\nEsku-hartzearen aurrekontua 959.308,36 eurokoa da. Udalak Europatik 487.519,18 euroko dirulaguntza jasoko du, Eskualde Garapenerako Europako Funtsetik (EGEF-FEDER), Energiaren Dibertsifikazio eta Aurrezte Institutuaren bitartez (IDAE).\nArgiteria berriarekin %82,60rainoko aurrezte energetikoa lortuko da. Aurrez egindako azterketen arabera, potentzia 312,72kW-tik 78 kW-ra jaitsiko da.\nEnpresa esleipendunak, Tecunik, zortzi hilabeteko epea du lanak gauzatzeko. Herrian 3.280 argi-puntu daude eta herriguneko 1.963 argi aldatuko dira. Potentzia murrizteaz eta argi-kalitatea hobetzeaz gain, ordutegiaren arabera, argiten intentsitatea doitu ahalko da.\nAste honetan, Bizenta Mogel, Aretxabaleta, Ugarte, Klara Donea, Trenbidearen Zumardia Aldapa, Abarketagileen kalea eta Julio Urkixo kaleetan arituko dira lanean. Arkupeetatik hasiko dira.\nUdala 2016an hasi zen argiteria publikoa berritzen. Orduan argi koadro guztietako instalazio elektrikoa berritu zen, segurtasuna bermatzeko eta mantenimenduari lotutako intzidentziak murrizteko. Herrian dauden 47 koadro elektrikoak berritu ziren.


Dieselaren iruzurrak kaleratzeak ekarri eta prekarietatea areagotu dezakeela ohartarazi dugu | LAB SINDIKATUA\nIndustria Metalgintza Dieselaren iruzurrak kaleratzeak ekarri eta prekarietatea areagotu dezakeela ohartarazi dugu\nDieselaren iruzurrak kaleratzeak ekarri eta prekarietatea areagotu dezakeela ohartarazi dugu\nLAB sindikatuak prentsaurrekoa eman du gaur Iruñean dieselaren iruzur berriaren inguruan. LABeko Industria federazioko kide Maider Caminos eta Zorion Ortigosak azaldu dute dieselaren iruzur berriak kaleratzeak eta prekarietate gehiago ekartzen ahal dituela, eta diru publikoa esku pribatuetara eraman dezakeela. Esplikatu dute zein egoeratan dauden eta zer ondorio egon daitezkeen Volkswagen eta Mercedes enpresa handietan eta haien inguruko gerrikoetan, eta langileei dei egin diete dieselaren iruzurraren kontra mobiliza daitezen. Prentsaurrekoan, iruzur honek kalteturiko 25 enpresa egon dira ordezkatuta.\nMaider Caminosen hitzartzea, LABeko Industria Federazioko arduraduna Nafarroan:\nEskariaren egokitzapenaren aurrean (gasolina motorren salmentaren hazkundea eta diesel motorren salmentaren beherakada), langileak babestu beharrean, enpresariak horrelako neurriak hartzen ari dira: lan baldintzen malgutasuna, ebentualen kaleratzea, ERTEak, presioak lan erritmoak bizitzeko…\nGogoratu nahi dugu lan kargak, eskariak eta ekoizpen erritmoak Euskal Herrian inoiz egondako altuenak direla. Ez dago murrizketetarako inolako aitzakiarik.\nLandabenen, Volkswagenek, 2018rako 297.000 auto egiteko aurreikuspena zuen. Irailean aplikatu zuen ERTE-aren eraginez, kopuru hori 285.000ra jaitsi da eta horri datozen asteetan enpresak iragarri dituen 7 itxiera eguneko galera gehitu behar zaio. Neurri horien erantzulea VW Nafarroa da, motor falta dela-eta aurreikusia zuen eszenatoki honetarako antolakuntza falta izugarria erakutsi duelako. Azkenean, langileak izanen dira kaltetu bakarrak. Datorren urterako T-Cross modeloa martxan jartzearekin, 340.000 auto egiteko aurreikuspena dago, inoizko kopuru handienetik oso gertu (353.000, 2011n). Egun VWk duen malgutasuna ikusita, 375.000 auto egitera irits daitezke. Gainera, ezin ahaztu, enpresa hornitzaileetako zein azpikontratetako langileek bizi duten ezegonkortasun egoera, egun, guztiek ERTE neurria abendua bitarte ezartzeko aukera dutelarik.\nGasteizen Mercedesek duen lantokian, aurrikuspena da 147.000 ibilgailu egitea, inoiz egindako kopuru altuena baino 3.000 gutxiago bakarrik. Datorren urterako aurrikuspena, 154.000 ibilgailu egitea da, inoiz Gasteizen egindako kopuru altuena. Hala ere, gaueko txanda kendu dute urte amaierarako eta egun batzuetan ekoizpena gelditu dute. Ebentualak kaleratzen hasi dira. Hiru hornitzaile nagusien artean ere malgutasuna eta kaleratzeak egiten hasi dira. Lan karga badago lanaren antolaketa arrunta egiteko. Ez dago langilerik soberan, ez dago murrizketak egiteko arrazoirik.\nBaina ondorioak zuzenean Volkswagenen lan egiten duten 10.000 langileetatik haratago doaz: kontuan izan behar dugu lantegi hauek, ekoizpena baino osagaiak muntatzen dituzte, beraz, ibilgailuen balioaren %75a lantoki horietatik kanpo sortzen da.\nHonek suposatzen du, altzairugintza, trokelgintza, industria kimikoa, industria elektrikoa, matrizeriak eta beiraren industria sektoreetan eragin zuzena duela lantegi nagusi horietan gertatzen denak. Gutxienez 60.000 langile daude zuzenean lotuta automobilgintza sektorearekin.\nZorion Ortigosaren hitzartzea, LABeko Industria federazioko kidea:\nUrteetan dieselaren kontsumoa bultzatu duten arren, eta gaur egungo dieselek gutxiago kutsatzen duten arren, orain motor dieselen salmenta jaistea erabaki dute.\nOnartezina da interes ekonomiko partikularrak langileen eskubideen kontura aberastea. Baina gainera, bi aldiz izango dira kaltetuak langile gehienak, langile moduan eta kontsumitzaile bezala ere bai, emango den zerga igoera jasan beharko baitute.\nAutomobilgintza sektoreko lobbie boteretsuek argi dute bidea: helburua irabaziak handitzea da, enpresa nagusietatik azkeneko hornitzailera. Baina gainera gure iritziz jokaldia biribiltzeko diru-laguntzak lortzeko helburuarekin ari dira.\nEz dago inolako oztoporik egungo instalazioak auto eskaerara egokitzeko. Eta ez da egia lan karga falta dagoela: Volkswagen eta Mercedesen inoizko aurrikuspen handienak dituzte.\nHortaz, Volkswagen eta Mercedes bi multinazionalei exijitzen diegu lan eskubideen murrizketak alde batera uzteko. Ez dute inolako arrazoi objektiborik horrelakorik egiteko.\nDiesel motorren iruzurra errudunik gabe, diru publikoa jasota eta langileek ondorioak ordainduta konpondu zen bezala, orain beste iruzur bat gauzatu nahi dute. Eta oraingo iruzur hau betikoek ordaintzea nahi dute, automobilgintza sektoreko balio kate osoko langileek.\nPatronalak piztutako polemika baliatu nahi du bere benetako helburua lortzeko, hau da, diru publikoa esku pribatuetara pasatzea, gobernuen diru-laguntzak eta laguntzak eskuratuz. Horretarako ari dira langileak erabiltzen, inolako gupidarik gabe, iruzur berri bat, dieselaren iruzur berria egiteko. Iruzur hau gainera, instituzioen laguntzarekin egin nahi dute.\nInstituzioek askotan saritzen dituzte eta eredu bezala jarri enpresa hauek. Bada, LABek diru publikoa arduraz erabiltzeko deia egiten die instituzioei. Multinazionalekiko menpekotasunak hauek eskubideak murrizteko aukerak biderkatzea ekartzen baitu.\nZehazki, Nafarroako Gobernuari eta Eusko Jaurlaritzari exijitzen diegu neurri hauek izango duten kalteagatik gizartearentzat, neurri hauen kontra egitea era aktiboan, zehazki aurkeztu dezaketen edozein ERE ez onartuz.\nIruzur honi aurre egiteko, LABek lantokiz lantoki dieselaren iruzurrak eragin zuzena izan dezakeen lantokietan langileak mobilizatzeko deia egiten du. Lantoki bakoitzeko langile batasuna ezinbestekoa izango da iruzur berri honi aurre egiteko.\nLABen hasi gara mobilizatzen. Duela bi aste Gasteizen egin genuen eta bihar, ostegunarekin, Landabenen egingo dugu, Volkswageneko ate nagusian, 10:00etan.


Kontsumitzaile batek kostu txikiko hegazkin konpainia bat salatu du, maleten garraioa ere kobratu diotelako | Revista\n: Kontsumitzaile batek kostu txikiko hegazkin konpainia bat salatu du, maleten garraioa ere kobratu diotelako\nKontsumitzaile batek salaketa jarri zuen kostu txikiko hegazkin konpainia baten aurka, eta ahozko epaiketa egiteko eskatu zuen, ez baitzitzaion egokia iruditu konpainiak 20 euro kobratu izana maletak garraiatu izanagatik Bilbo eta Paris arteko joan-etorrian. Bilboko Merkataritza Epaitegiko 1. aretoak atzera bota zuen salaketa, konpainiak legerik hautsi ez zuelako, epailearen ustez. 2009ko urtarrilaren 29koa da epaia, eta hauxe dio: konpainiak prezio merkeagoak eskaintzen dizkio eskuko ekipajea soilik daraman bidaiariari, eta ezin da esan gehiegikeriaz jokatu zuenik, salatzaileak ongi baitzekien, kontratua onartu aurretik, zein tarifa mota zeuden. Epailearen esanetan, bidaiari bakoitzak aukeratzen du gehien komeni zaion tarifa, eta konpainiak ez du eragozpenik jartzen norberak bere ekipajea eraman dezan eta erregistratu. Horretarako eragozpenik jarri izan balu, orduan bai, legea hautsiko zukeen, baina ez bestela.


Presoen gaian ausardia handiagoa eskatzeko mobilizatzera deitu dute | Politika | Berria\nSare plataformaren eta Bakegileen ordezkariak, Baionan. GUILLAUME FAUVEAU\nAnitzak eta jendetsuak: halakoak espero dituzte Sare plataformak eta Bakegileek biharko Euskal Herriko 220 herri baino gehiagotan antolatu dituzten mobilizazioak. 17:30ean hasiko dira gehienak, eta «argitsuak» izanen direla iragarri dute. «Argiak piztuko ditugu, euskal presoen etxeratzearen bidea argitzea irudikatzeko», adierazi zuen Inaxio Oiartzabal Sareko kideak, atzo. Mixel Berhokoirigoin Bakegileak adierazi zuenez, «Gauzak mugitzen hasiak dira, baina abiadura azkartu behar da. Orain presoak ez da soilik lelo bat; ezinbesteko etapa da». Bakegileek eta Sarek agerraldi bateratua egin zuten atzo, Baionan.\nOiartzabalek aitortu zuen azkenaldian Espainiak «pauso txiki batzuk» egin dituela: «Espero dugu bide luze baten hasiera izatea». Joseba Azkarragak adierazi zuen aurtengoa «behin betiko konponbidearen urtea» izan behar dela. Frantziari dagokionez, Anaiz Funosas Bake Bideako presidenteak erran zuen Frederic Haranburu Xistor euskal presoaren baldintzapeko askatasuna onartuta «argi izpi bat» sortu dela; bide bat ireki duela uste du. Berhokoirigoinen ustez, «nahikeri politikoa baldin bada, tresna juridikoak aurkitzen dira».\nBiharko mobilizazioek atxikimendu zabala jaso dute Bidasoaren bi aldeetan. EH Bilduk eta LABek ere bat egin dute deialdiekin, beste eragile askoren artean.


San Martin Iraurgi ermita museoa. Azkoitia - Euskonews\nAzkoitiko lehen gunea ermita honen inguruan sortu zen 1.324an.\nSan Martingo ermitak, interes handiko hainbat ondare-balio ditu. Erakusketa iraunkor baten bidez, Azkoitiko hiribilduaren sorrera-prozesuan izandako gertakari garrantzitsuak irudikatzen dira; eta bertako zorupean gordetako hondakin arkeologikoen bidez, eskualdearen Historiaurrearen inguruan gure garaiaren lehen milurtekoari dagozkion informazio zaharragoak ezagutzeko aukera dago.\nMuseoa bi zati ezberdinetan banatzen da:\n1.-Historiaurrea: Azkoitia itsasotik irten zen. Gizakia Azkoitian, lehen aztarnak. Azkoitiko lehen artzainen hileta mundua. Munoaundi, Burdin Aroko herria.\n2.-Azkoitia historian zehar: -San Martingo arkeologia proiektua. 1.729 sorginkeria gertaera bat. Kanpaiak urtzen. Ehorzketa erritoak. Azkoitia hiribilduaren sorrera.\nErmitan zeuden aldarea eta San Martinen irudia museoan mantendu dira, eta bertan, ezkontza zibil eta erlijiosoak ospatzen dira.\nIkasleak eta Turistak orokorrean.\nIkasle edo antolaturiko taldeen kasuan bai, maila bakoitzerako tailer desberdin bat prestatua dago. L.H-koentzat ingurugiro erakusketa: “Ama Lur”-en ongietorria eta lau antzerki emanaldi desberdinez osaturiko ibilbidea (antzerkia), eta D.B.Hko ikasleentzat Azkoitiko ondarea ikertzen erakusketa: Azkoitiko ondareari buruzko erakusketa ikusi ondoren liburuxka didaktiko bat lantzen da, eta Historiaurreko tailerra: garai honetako bizimoduari buruz azalpen bat egin ondoren, orduan erabiltzen zituzten teknikak praktikan jarriko dira, harria landu, egurra eta harriarekin sua piztu, ehizarako tresnak jaurti...\nL.H-koentzat ingurugiro erakusketa, eta D.B.Hko ikasleentzat Azkoitiko ondarea ikertzen erakusketa eta Historiaurreko tailerra. Talde antolatuentzat ere egiten dira.\nBarneko ekintza eta edukiak ermitaren kanpoaldean egiteko, inguruko lurrak prestatu: arku tiroa, sua piztea, lantzak...\nInguruak egokitzea kanpoaldean ekintzak burutzeko eta ondare gunera iristeko bidea egokitu, aparkalekua handitu...\nORDUTEGIA Larunbatak 16:00 - 18:00 Igande eta jai egunak 11:00 - 13:00 Ikastetxe edo taldeekin eguna eta ordua adosten da.\nSarrera dohan INFORMAZIOA 943 85 71 70 Azkoitiko Udaleko Kultura Saila


hechos buruzko Suedia eta begiak (argazkiak) - BIDEO - TXATA-bizitza Datazio - bizi erreka!\nhechos buruzko Suedia eta begiak (argazkiak)\nZure euskalki bakoitzean County\nNoiz izan zen Unibertsitatean, bat izan genuen matematika irakasle non letra"R"indartsua daGarai hartan, izan zen pentsatu nuen, besterik gabe, bat ahoskera errorea, baina noiz izan zen hegoaldeko hiri bat Suedia, konturatu nintzen bat izan zen dialektoak. Suediar ez bezala egosten etxean, eta, beraz, askotan bat antolatu familia irteera guztiak beren gogoko suediako plater (makarroiak, gazta, haragi eta berezi bat kebab-saltsarekin). Ez da, halaber, leku bat non hartu dute bat baino gehiago pizza denda non saltzen dute gehiago delicious pizza pintxoak.\nNormalean, ez dira Arabiarrak edo Kurduak\nGuztiak suediako pizzeriak posizioa beraiek bezala, esklusiboki Italian, baina ez dut inoiz ezagutu, horiek beren italiako lanak. Bezalako sare sozialetan Facebook, Suediar, normalean, idatzi mota guztiak buruz gauza gutxi, eta horrek badirudi oso dibertigarria eta inozoa. Adibidez, pertsona bat idazten du:"gaur Gauean egingo dugu, jan, pizza, nire emaztea buruzko programa"Idolo gisa eder".\nOro har, horiek guztiak zehazten dira idazten dute zer gertatzen den bizitza.\nSuedian, badira bi hizkuntza - erraza eta zaila da. Oro har, biztanleriaren ez erabili"zaila"hitzak hitz egiten denean, eta, askotan, ez du, nahiz eta jakin esanahia hitz horiek. Eta gero ikasi duzu hitz batzuk egin eta proposamen bat, denek uste izango zarela trebatu Superman. Errekorra egiteko, esateko,"zaila"suedieraz, horiek hezteko suedieraz, sartzen:"RAID helburua","subjektiboa", hau da, hitz hori erabiltzen dugu eguneroko bizitzan. Dut behin itzulita, gure esaera sartu suediako:"Free gazta da bakarrik arratoi tranpa"eta esan du gizarte guztietan. Efektua harrigarria izan zen, denek txalotu, eta norbaitek, nahiz eta grabatu beren telefono.\nOrduan hasi nintzen off erakutsiz nonahi.\nErabakitzen baduzu azkar bat antolatu enpresa eta alokatzen gela bat eta, ondoren, ez da hain erraza. Dena egiten da hemen, presarik gabe. Gure bizitzaren erritmoa (noiz behar dugu, dena eta behin), ez da erraza lortzeko erabiltzen da. Suediar ere oso gustuko animaliak.\nBat izan zen kasualitatea norbait hil bat Sparrow baso batean letoizko kanoi, eta nabaritu zen hori bat oinezkoek-by ezarritako hilabeteko zigorra eta isuna.\nSuedian, ondoren amaitu nuen nire ikasketak, ondoren sartu nintzen UNIBERTSITATEAN, ez zen gehiago ez sartzeko. Dute normalean lanera joan lehenik eta behin, eta, ondoren,-urte geroago-go Unibertsitatean. Noiz iritsiko dira zahartzaroan, gazteak saiatu distantzia beraiek beren gurasoak eta bizi, banan-banan, delako hemen ordaindu ahal izango dute ia inor.\nHorren ordez, zigarroak, Suediar nahiago chew tabakoa.\nMastekatzeko tabakoa bat da mota tabakoaren produktuak ekoiztu. Hau da arrazoia moistening tabakoa, hau da, artean jartzen goiko ezpaina (oso gutxitan beheko ezpaina) eta gomak.\nDuzu bada dute gainditu probaldia eta bat sinatu lan-kontratua zure enpresariak, ia ezinezkoa da sua duzu zure lana, are gehiago egin duzu bada, zerbait eskuetan aparteko orduak, beraz, indartsua da suediako merkataritza Batasuna.\nSuediar dira oso errespetatzen eta sentikorrena pertsona.\nBada arazo bat gertatu da eta norbaitek aurkitu horri buruz lanean, gero, konpondu egingo da bihurtzen da arazo bat talde osoa.\nGehienez hogei urte, hortzak tratatu daiteke doan. Interesgarriena zera da, hitzordu bat egin dezakezu ia egunero astean, arrazoi guztia, ala da harria kentzea edo, besterik gabe, hortz zuriketa. Suediako arrantzaleak dira zaleak. Baina arraina harrapatu, arau gisa, ez da arrantza-eta kirol.\nBeraz, horren ordez, etxera joan eta argiztapen smokehouse, I lasai askatu arraina batera sartu da ura.\nBide batez, pike ez aipatzeko elikatzeko arrain, ez dira aurka. Dut, beraz, beti izan zen, hasiera ona harrapatzeko. Astelehenetik ostiralera, ez duzu betetzen edan jendeak kalean. Eta bada, eta bada, eta betetzen bada, pixka bat izango da alkoholdun (hau da, ez da nahikoa Suedia). Baina, ostiraletik igandera, edan kalean ehunekoa.\nSuedian, alkohola kontrolatzen da, eta esklusiboki saltzen egoera.\nAlkohola ez da saldu adingabeak. Baina, nahiz eta etorriko bada, hirugarren aldiz, egun bat, duzu arriskua exekutatu ez erosketak bada, diotenez,"sarri askotan duzu", hau da, estatuko kontrol alkoholaren kontsumoa. Kontuan izan, ardo-denda egonaldi milaka bizilagunek, berriz, edari karpa kobratuko da pertsona bakoitzeko. Eta, are gehiago, egin dugu, bada, ahal izango duzu ez dela frogatzeko, ez da genozidioa. Condos, ez zuen onartzen dute bere garbigailua.\nHau da, izan ere, HOA etxe propioa dute, garbigailua, zein ahal izango duzu garbitu, xukatu eta burdina etxeko arropa.\nHau da, egin elektrizitatea aurrezteko. Gogoko suediako plater (fideoak, gazta, haragi eta berezia kebab-saltsarekin). Ez da, halaber, leku bat non erosi ahal izango duzu, gehien gozoak pizzeriak saltzen duten kebab.\n, இலவச டேட்டிங் தளம், இல்லாமல்\nchat erruleta online telefonoa gabe online bideo txat gelak Topaketak chat erruleta erregistroa neska online bete behar duzu online free chat erruleta online free top free chat guneak zu ezagutzeaz Free chat urte bideo-txata urteko bideo-chat guneak Datazio


“Azala beltza eduki behar al dut AHTren lanetan esklabo izateko?” | Zuloan\nHasiera » Tuneleko jendea » “Azala beltza eduki behar al dut AHTren lanetan esklabo izateko?”\nAtalak: Tuneleko jendea\nTestua eta argazkiak: Urko Apaolaza Avila\nLangileek eta guk baizik ez dakizkigu urtarrileko egun hotz batez Urumea bazterrean dagoen kontainer itxurako etxetxo horretan entzun genituenak. Hernanitik Ergobira bidean, hartzen baduzu zementuzko bide inprobisatu bat, Euskal Herrian ere badagoen azpimundu baterantz amilduko zara zuzen: AHTren obretan zaude.\nBanekien aurkituko genuena prekariatuaren aurpegi ezkutarazia izango zela, ordu amaigabeak egiten dituztela, soldata penagarriak jaso eta baldintza miserableetan bizi; baina langileek euren ahotik kontatzen dizutenean, orduan beste dimentsio bat hartzen du denak.\n“Argi geratu da? Inspekzioak hau ez du egiten ezta?”, galdetu dit Igorrek amaieran. Gipuzkoako eraikuntza arloko ELAko kidea da Igor San Jose, inork baino hobe ezagutzen ditu AHTren obretan gertatzen direnak, urteak daramatza enpresen irregulartasunak salatzen eta epaitegietara eramaten.\nTrenaren zubi-bidea egiten ari diren tokirantz noa berarekin. Gaur mugimendu handia sumatzen da, plataforman hormigoia botatzen ari dira garabi batetik zintzilik dagoen hoditik, etengabe. Eskailera ahul batetik igo gara. Portugesek aurrez muntatutako ferralla gainean ari dira kofratzaileak hormigoiarekin, haien zola kautxuzkoak kulunkatzen dituzte burdin-sare zulodun horizontalean.\n“Paper bat sinarazten digute esanez ez digutela ezer zor, eta bestela, soinean daukazunarekin kalera”\nZaila da jakitea zein den zein enpresakoa, UTEak azpikontrataturikoen azpikontratatuak baitira gehienak. Igorrek ondo bereizten ditu ordea, parean ditugunak Encofrados y Puentes Castilla S.L–rentzat ari dira, egoitza Salamancan erregistraturik duen eraikuntza-enpresa, eta ia denak Cáceresetik datoz, galiziarren bat izan ezik. Araban ere ari dira lanean enpresa honen beharginak araztegi batean, eta horrela ibiltzen dituzte pa’arriba pa’abajo. Obra enkargatua haien artean dago hodia eskuan, orain ezin dugu berarekin hitz egin.\n“Papera sinatu, eta bestela… kalera!”\nOgi barrak eta Coca-Cola latak mahai gainean dauzkate etxola prefabrikatuan sartu garenean. Igorrek langileei azaldu die zergatik dagoen sindikatua han, “nola zaudeten ikustera etorri gara”. Ez du galdera askorik egin behar izan uste genuena azaleratzeko: 6-8 euro kobratzen dute ordua, Gipuzkoako Eraikuntza Hitzarmenak agintzen duenaren ia erdia. Eta aparteko soldatak, oporraldiak eta dietak horren barruan dauzkate sartuta gainera: “Paper bat sinarazten digute esanez ez digutela ezer zor, eta bestela, soinean daukazunarekin kalera”, dio langileetako batek ogitartekoari koskada handi bat kendu aurretik.\nJanaria Cáceresetik ekartzen dute hozkailu handietan, hemen garesti dago. Irudian, Igor San Jose ELAko kidea etxola barruan AHTko langileei azalpenak ematen.\nEgunean 10 ordu baina gehiago sartzen dituzte normalean. Hala, oso gaizki ordaindutako –eta batzuetan ordaindu ere ez– ehunka ordu-estra pilatu dituzte hilabete gutxitan. “Gaur bertan, biharko hormigonatzea amaitu behar badugu, ba zortziak arte geratu beharko dugu. Eta nik nahiago dut etxera joan, ordu horiek 7 euro kobratu baino”. Asteburu batzuetan ere geratu izan dira lanean: ostiral arratsaldea eta larunbata egun osoa 80 euro, “jatorduetan gastatzen duguna –dio beste batek–, e obligau!, hemen geratuko bazara”.\nAstelehenero, gaueko 1:45etan biltzen dira elkarrekin Cáceresetik Salamancara “igotzeko”, eta handik Hernanira, enpresako furgonetetan. Ez kilometrajerik, ez dietarik, ez ezer. Poltsak etxera eramateko betarik gabe eta ehunka kilometroko bidaiaren nekeaz hasten dira egunsentian lanean, lehenago ikusi dugun burdinazko-sare arriskutsu horren gainean: “Eta gainera berandu iristen garen ordu hori aurpegira botatzen digute”.\nEnpresak utzitako hainbat etxebizitza konpartitzen dituzte herrian, baina argia, ura eta bestelako gastuentzako dirua beraiek jarri behar izaten dute. “Orduan, zenbat geratzen zaizue hilaren amaieran?”, barre-algara bat nagusitu da pvc-ko pareten artean: ni pa’pipas!\n“Barre egiten dugu negar ez egitearren. Gutako askok parorik ere ez daukagu eta kotizatzeagatik bakarrik gaude hemen. Gero esango dute lan asko dagoela, bai, baina zer preziotan? Azala beltza eduki behar al dut esklaboa izateko?”, azaldu digu hogei urtez enpresan dabilen zaharrenetako batek. Gazteagoek izkin egin digute, haiek are egoera ahulagoan daude, fraudea ez baita soldatan soilik igartzen.\nPoltsak etxean uzteko denborarik izan gabe hasten dira lanean, furgonetan gauez 700 kilometro egin eta gero.\nEguberritako geldialdian hainbat lankide kalera bota dituzte. Trenbidea egiten ari diren enpresotan maiz gertatzen den praktika bat azaldu dit ELAko kideak kanpora atera garenean: “Oporrak eurek ordaindu beharrean administrazioak ordain ditzala”. Kitatzerik eta indemnizaziorik gabe botatzen dituzte, hasta nueva orden. Baina kasu honetan ez dakigu, oraindik ez diete altarik eman.\n“Prakak urratuta” dituenak pagatu behar al du?\nLangile bakoitzeko urtean milaka euro aurrezten dira obra publiko honetan esplotazio eta trikimailuekin –diferentzia 18.000 eurorainokoa ere izan da zenbait kasutan–. “Bai, baina hori hemen esateak zertarako balio digu? Hori esan behar diozu gure nagusiari, berak eramaten du hori guztia!”. Zein da bera baina? Azpikontratako nagusia?\n“Enpresak etekin batzuk behar ditu, baina hau guztia goitik dator”, dio Igorrek. Aldi baterako enpresa-elkarteez ari da, kasu honetan UTE Ergobia Hiru Lanek (Moyua S.L, Balzola S.A eta Azvi S.A) daramatza Hernaniko zatiko obrak. Nolanahi ere, ELAk Lan Harremanen Kontseilura eraman du gaia, esplotazio kasu baten aurrean gaudelakoan.\nEncofrados y Puentes Castilla enpresak azalpenak eman beharko ditu gatazkak konpontzeko prozeduraren (PRECO) bidetik; azaldu beharko du ea zergatik “prakak urratuta dituenak” –langileetako batek despeditzerakoan esan bezala–ordaindu behar duen beti guztia.\nMikel | 2017 otsailak 1 at 15:36\nAHT -aren, ez aldeko ez kontrako iritzirik ez dut. Ez nijoa gai horretan sartzera. Egunen batean ikusiko dugu emaitza.\n2 urtez lan egin dut Aht-ko plataformaren eraikuntzan. Oso iluna iruditu zait dena orokorrean.\nLan baldintzak artikuluan aipatutakoak. Nik neuk 800 eurotako 12 ordainsari nituen urtean. Ez naiz Afrikarra, beraz azal koloreak ez die asko axola ETS-KO buruei.\nAzken hauek (ETS ) parrandan ibiltzen ziren Konstruktoratako buruekin. Esklabuak lanean eta buruzagiak parrandan. Dena eraikuntza enpresek pagatzen zioten ETS-ri. Zergatik?? Zeren truke?? Nik ideiarik ere ez.\nGabonetan ere etzen oparirik falta. Neri ere egiten zizkidaten, langile xumeenari. Eraikuntza enpresaren kontura noski. Zergatik? Opari eta parranda gehiegi nere iritzirako gauzak garbiak izan zitezen.\nProiektuak zulo bat lurrrez bete behar zela zioen. Zergatik bete zuten hormigoiarekin?? Hori galdetu nion sagardotegian behin Ingeniari bati. Barre egin, buelta erdi eta txotx!\nEuskaldun gutxi lanean bertan. Ia batez. Euskal ingenieriak atzerrian zubiak eta tunelak egiten. Españiarrak lepo. Mingarria.\nUrteak pasa dira handik aldegin nuenetik. Zoritxarrez gauzak ez dira aldatu!!


Beñat Gaztelumendik jantzi du txapela\nAgin Labururekin aritu da buruz-burukoan.\nBeñat Gaztelumendi, 2019ko Gipuzkoako txapeldun\nDonostia Arena bertsozalez bete da gaur arratsaldean Gipuzkoako Bertsolari Txapelketaren finalean; Xabier Gaztelumendik jantzi dio txapela Beñat Gaztelumendiri entzuleen txalo artean; Agin Labururekin jokatu du buruz-burukoa Gaztelumendik.\nBertsolariak prest, larunbateko finalerako\n2019ko Gipuzkoako Bertsolari Txapelketa larunbatean amaituko da, Donostia Arenan (Illunben) jokatuko den finalarekin. Gaur izan da finalaren prentsaurrekoa Donostiako San Telmo museoan. Bertan izan dira zortzi finalistak, Saroi Jauregi Gipuzkoako Bertsozale Elkarteko lehendakariarekin eta Jon Insausti Donostiako Udaleko Kultura eta Euskarako zinegotziarekin.\nUrte luzetan borondatez egindako lan isila aitortu eta eskertu nahi dio horrela Gipuzkoako Bertsozale Elkarteak.\nFinaleko zortzikotea, erabakita\nAzken finalaurrekoa jokatu eta gero, erabaki da nortzuk izango diren Donostia Arenan (Illunbe) kantatuko duten zortzi bertsolariak.\nJon Maiak irabazi du Tolosako finalaurrekoa eta osatu da finala\nGipuzkoako Bertsolari Txapelketaren finalaurrekoa jokatu da gaur Tolosako Usabal kiroldegian; finalerako zuzeneko txartela lortu du zumaiarrak.\nTolosan izango da azken finalaurrekoa\nIgandean, abenduaren 1ean, jokatuko da hirugarren eta azken finalaurrekoa Tolosako Usabal kiroldegian; sarrerak agortuta daude.\nBeñat Gaztelumendik irabazi du Oiartzungo finalaurrekoa\nGipuzkoako Bertsolari Txapelketaren finalaurrekoa jokatu da gaur Oiartzungo Elorsoro kiroldegian; finalean izango da Gaztelumendi abenduaren 14an.\nOiartzunen izango da bigarren finalaurrekoa, igandean\nAzaroaren 24an jokatuko da finalaurrekoa Oiartzungo Elorsoro kiroldegian. Datozen saio guztietarako sarrerak salgai daude www.bertsosarrerak.eus atarian.\nAgin Laburuk finalerako txartela lortu du Arrasaten\nGipuzkoako Bertsolari Txapelketaren finalaurrekoa jokatu da gaur Arrasateko Uarkape pilotalekuan; finalerako txartela lortu du Laburuk.\nArrasaten jokatuko da lehen finalaurrekoa, igandean\nAzaroaren 17an jokatuko da Gipuzkoako Bertsolari Txapelketaren lehenengo finalaurrekoa Arrasaten. Iganderako, beste finalaurrekoetarako zein finalerako sarrerak salgai daude www.bertsosarrerak.eus atarian.\nFinalaurrekoak osatu dira\nAzken final-laurdena jokatu eta gero, erabakita geratuko da nortzuk izango diren finalaurrekoetan kantatuko duten bertsolariak.\nBeñat Gaztelumendik irabazi du Azkoitiko final-laurdena\nGipuzkoako Bertsolari Txapelketaren azken final-laurdena jokatu da gaur Azkoitiko Baztartxo Antzokian; final-erdietarako zuzeneko txartela eskuratu du Gaztelumendik.\nAzkoitian jokatuko da azken final-laurdena\nBukatzear dira final-laurdenak. Larunbatean jokatuko da azkena eta han erabakiko da zeintzuk izango diren finalaurrekoetan kantatuko duten bertsolariak.\nOihana Iguaranek irabazi du Azpeitiko final-laurdena\nGipuzkoako Bertsolari Txapelketaren final-laurdena jokatu da gaur Azpeitiko Soreasu Antzokian; final-erdietarako txartela lortu du Iguaranek.\nJon Maiak lortu du puntu gehien Eibarren\nGipuzkoako Bertsolari Txapelketaren final-laurdena jokatu da gaur Eibarko Coliseo Antzokian; final-erdietarako txartela lortu du Maiak.\nEibarren eta Azpeitian jokatuko dira hurrengo final-laurdenak\nUrriaren 26an jokatuko da hirugarren final-laurdena, Eibarren; laugarrena, berriz, urriaren 27an izango da Azpeitian.\nAgin Laburu nagusi Irungo final-laurdenean\nGipuzkoako Bertsolari Txapelketaren bigarren final-laurdena jokatu da gaur Irungo Amaia Kultur Zentroan; final-erdietarako txartela lortu du Laburuk.\nEñaut Martikorenak irabazi du Andoainen jokatu den lehenengo final-laurdena\nGipuzkoako Bertsolari Txapelketaren lehenengo final-laurdena jokatu da gaur Andoaingo Bastero Kultur Gunean; Martikorenak lortu du final-laurdenetarako zuzeneko txartela.\nAndoainen eta Irunen jokatuko dira lehen final-laurdenak\nFinal-zortzirenak joan dira eta final-laurdenen fasean sartuko da Gipuzkoako Bertsolari Txapelketa. Urriaren 19an jokatuko da lehenengoa, larunbatean, Andoainen; bigarrena, berriz, urriaren 20an izango da, Irunen.\nFinal-laurdenak osatu dira\nAzken final-zortzirena jokatu eta gero, erabakita geratuko da nortzuk kantatuko duten final-laurdenetan.\nMikel Artolak irabazi du Lasarte-Oriako final-zortzirena\nGipuzkoako Bertsolari Txapelketaren zazpigarren eta azken final-zortzirena jokatu da gaur Lasarte-Oriako Manuel Lekuona Kultur Etxean; Artolak bildu du puntu gehien.\nLasarte-Orian jokatuko da azken final-zortzirena, larunbatean\nUrriaren 5ean jokatuko da Lasarte-Orian Gipuzkoako Bertsolari Txapelketako azken final-zortzirena. Han erabakiko da zeintzuk izango diren final-laurdenetan kantatuko duten bertsolariak. Larunbaterako zein hurrengo saioetarako sarrerak salgai daude www.bertsosarrerak.eus atarian.\nUnai Mendizabalek lortu du puntu gehien Zumarraga-Urretxun\nGipuzkoako Bertsolari Txapelketaren bosgarren final-zortzirena jokatu da gaur Zumarraga-Urretxuko Zelai Arizti Aretoan; Mendizabalek lortu du final-laurdenetarako zuzeneko txartela.\nGorka Maizek irabazi du Zumaiako final-zortzirena\nGipuzkoako Bertsolari Txapelketaren laugarren final-zortzirena jokatu da gaur Zumaiako Aita Mari Zineman; final-laurdenetarako txartela lortu du gabiriarrak.\nBeñat Lizasok irabazi du Ordiziako final-zortzirena\nGipuzkoako Bertsolari Txapelketaren hirugarren final-zortzirena jokatu da gaur Ordiziako Herriko Antzokian; final-laurdenetarako zuzeneko txartela lortu du Lizasok.\nOrdizian eta Zumaian izango dira hurrengo final-zortzirenak\nLehenengo asteburuaren ondoren, badator bigarrena. Bi final-zortziren jokatuko dira hurrengo asteburuan ere: larunbatean, irailaren 21ean, Ordizian izango da saioa; igandean, hilaren 22ean, berriz, Zumaian.\nGipuzkoako Bertsolari Txapelketaren bigarren final-zortzirena jokatu da gaur Amasa-Villabonako Gurea Antzokian; final-laurdenetarako txartela lortu du Iguaranek.\nHaritz Mujikak irabazi du Oñatiko final-zortzirena\nGipuzkoako Bertsolari Txapelketaren lehen final-zortzirena jokatu da gaur Oñatiko Santa Ana Antzokian; final-laurdenetarako txartela lortu du Mujikak.


"Streetwear": Modatik mugimendu sozialera — Gaztezulo\n"Streetwear": Modatik mugimendu sozialera\n"Streetwear": Modatik mugimendu sozialera Kaleko moda bezala jaio zen "streetwear", modu inprobisatuan, aire librean eta skaters mugimenduaren erosotasunetik. Egun, auzo txiroen joera zena pasareletaraino iritsi da eta baita egungo gazteen mugimendu sozial bat izatera ere. https://www.gaztezulo.eus/albisteak/streetwear-modatik-mugimendu-sozialera https://www.gaztezulo.eus/albisteak/streetwear-modatik-mugimendu-sozialera/@@download/image/hype-bubble-streetwear-bubble-burst-11.jpg\nKaleko moda bezala jaio zen "streetwear", modu inprobisatuan, aire librean eta skaters mugimenduaren erosotasunetik. Egun, auzo txiroen joera zena pasareletaraino iritsi da eta baita egungo gazteen mugimendu sozial bat izatera ere.\n1970-1980 bitarte jaio zen Estatu Batuetan, helburua arropa erosoagoarekin jaztea zelarik, estetika horrenbeste kontuan eduki gabe. Skaterrak izan ziren ideia honekin erakarriak izan ziren lehen komunitatea. Monopatin zaleek joera hau eskuratu zuten erosotasunagatik hutsagatik. Beti zeramatzaten txandal galtza zabalak, mauka motzeko kamisetak eta kirol zapatilak. Kirola egiteko konjunto ezin hobea. Riders izenez ezagutzen ziren elkar.\nBiserak ere janzkeraren zati ziren. Aurreraka edo atzeraka, kaleko osagarri ohikoa zen 70. hamarkadan hip-hop eta rap kulturak biralizatu zuenetik. Babesten zuten saskibaloi taldeko bisera eramaten zuten raperoek, New York-eko Yankees-ak kasu, eta beren hiri edo auzoaren zati zirela erakusten zuten horrela. Skaterren kasuan Supreme edo Stussy markako biserak eramaten zituzten. Streetwear-en jatorriek ideal bat ere ordezkatzen zuten, joera bat baino gehiago zen: kalera sinplifikatu eta egokitutako estetika bat.\nEgun harremantzeko modu berri bat sortu du\nEgungo streetwear jarraitzaileek komunikatzkeo modu berriak erabiltzen dituzte. Egungo streetwear joera ia guztiak, ez bada guztiak, sare sozialetatik igarotzen dira, batez ere Instagram-etik. Baina badago harreman fisikoa ere, birtualetik harago.\nYouTube da elkarretaratze hauek jasotzen dituen plataforma bat. Orokorrean, streetwear elkarretaratze hauek influencer-en batek antolatzen ditu. Joera honen zaleak direnen arteko bilkura bat da, non jantzi ezberdinen inguruko ikuspuntuak partekatzen dituzten edo besterik gabe euren gustuak. Azken finean dutena erakusteko biltzen dira eta besteak harritzera doaz.\nHain da horrela, streetwear zaleen arteko bilkurak joko-lehiaketa moduko batean amaitzen direla. Joera honetan bertan daudenek gainean duten jantzi bakoitzaren prezioa esaten dute eta kopururik altuena duena moloiena bilakatzen da. Zenbat balio du daramazunak? lehiaketa hauek grabatu egiten dira momentua gogoratzeko, baina baita beste streetwear zaleei erakusteko nola harremantzen diren euren artean. Elkar ezagutzeko modu berezia da, eta egungo azpikulturatzat har daiteke.\nKanpotik lehiaketak materialista dirudi, guztia outfit horretan xahututako diru kopuruaren inguruan mugitzen baita. Alta, konjuntu garestiak ez du zertan politena izan, finean helburua modelorik ederrena aukeratzea baita. Horretarako, hobekien jantzita doana bozkatzen da. Irabazlea, bere arropa hobekien konbinatu duena da, ez dirurik gehiena xahutu duena.\nLehiaketa Mugimendu honen jatorria The Unknown vlogs youtuber ingelesen batetik dator. Bere kanaleko bideo guztiak streetwear-ari buruz dira. Kofi McCalla youtuberra lehiaketa hauek egiten hasi zen raffles (tonbola edo zozketa modukoak dira) ilaretan bezeroak distraitzeko itxaroten zuten bitartean. Partehartzaileak 14-22 urte bitarteko nerabe eta gazteak izaten dira.\nStreetwear joerak kode propioak sortu ditu, komunikatzeko eta elkar ezagutzeko modu zehatz bat eratuz. Hizkuntza berri bat bailitzan moda honen zaleak elkar ulertzea ahalbidetzen du eta berain artean loturak sortzea. Streetwear baten moduan hitz egitea talde berdinaren zati izatea da. Taldearen zati izatean erosteko modu jakinak eskuratzen dira, elkar ezagutzeko modu jakinak eta baita hitz jakinak ere. Jokabide pauta berriak sortu ditu streetwear mugimenduak gazteen artean.